cimer

vonal**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HTO/1389-3/2015.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2015. november 26-ai nyilvános ülésére**

**Tárgy:** Minőségfejlesztési támogatási pályázat elbírálása

**Az előterjesztő:** Papp Gábor polgármester

**Készítette:**  Fábiánné Hoffman Márta mb. hatósági osztályvezető

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

A Képviselő-testület 2015. október 29-ei ülésén döntött az egyéb szálláshelyek minőségfejlesztési támogatásáról szóló 36/2015. (X. 5.) önkormányzati rendelet 3. § (1) bekezdése alapján pályázat kiírásáról a turisztikai területen működő egyesületek számára.

A Képviselő-testület a beterjesztett pályázati felhívást az előterjesztés szerint jóváhagyta és felkérte a polgármestert a felhívás kibocsátására, a pályázati eljárás lefolytatására és a pályázati döntési javaslat képviselő-testület elé terjesztésére. A Képviselő-testület az egyéb szálláshely-szolgáltatók minőségfejlesztési felhalmozási támogatásának kiírt pályázatára, forrásként a 2016. évi költségvetésben 16.000.000 forint biztosításáról határozott.

A pályázati felhívás az önkormányzat honlapján <http://onkormanyzat.heviz.hu/kozerdeku/hirdetmenyek> 2015. október 30. napjától a 2015. november 16. napjáig kibocsátásra került.

A meghirdetésre került pályázatra 2015. november 13. napján adott be a Hévíz Turisztikai Desztinációs Menedzsment Egyesület (nyilvántartási száma: 20-02-0002034) székhelye: 8380 Hévíz, Rákóczi út 2. pályázatot. További pályázat benyújtására nem került sor.

A beadott és az előterjesztés 1. számú csatolt mellékletét képező pályázatot felülvizsgáltuk, és megállapítottuk, hogy az a pályázati feltételeknek megfelel, a kötelező mellékleteket teljes körűen becsatolta, hiánypótlás kibocsátására nem került sor.

A Képviselő-testület korábbi döntése értelmében a pályázat elbírálását követő 8 napon belül kerül sor a megállapodás megkötésére a nyertes egyesülettel.

A megállapodás szövegét a 2. számú melléklet tartalmazza.

Tisztelt Képviselő-testület!

Kérem, az előterjesztést megvitatni és a határozati javaslatot elfogadni szíveskedjenek! A határozat elfogadása egyszerű szótöbbséget igényel. A határozat normatív határozat.

**2.**

# **HATÁROZATI JAVASLAT**

1. Hévíz Város Önkormányzat Képviselő-testülete, az egyéb szálláshelyek minőségfejlesztési támogatásáról szóló 36/2015. (X. 5.) önkormányzati rendelet 3. § (1) bekezdése alapján kiírt pályázat alapján a Hévíz Turisztikai Desztinációs Menedzsment Egyesület pályázatát érvényesnek nyilvánítja és a pályázót - mint Megvalósító szervezetet - 16. 000 ezer forint pályázati támogatásban részesíti a pályázat szerinti célra.
2. A Képviselő-testület felkéri a polgármestert, hogy a Hévíz Turisztikai Desztinációs Menedzsment Egyesületet a döntésről haladéktalanul értesítse.

# Felelős: Papp Gábor polgármester

# Határidő: 2015. november 30.

1. A Képviselő-testület az előterjesztés melléklete szerinti megállapodást elfogadja és egyidejűleg felhatalmazza a polgármestert a megállapodás aláírására.

Felelős: Papp Gábor polgármester

# Határidő: 2015. december 10.

**3.**

**Bizottsági állásfoglalás**

|  |  |  |  |  |  |
| --- | --- | --- | --- | --- | --- |
| **Előterjesztés tárgya:**  Minőségfejlesztési támogatási pályázat elbírálása | | | | |  |
|  | **ülés időpontja** | **határozat-szám** | **szavazati arány** | **bizottsági vélemény (kisebbségi vélemény feltüntetése)** | | |
| **Pénzügyi, Turisztikai és Városfejlesztési Bizottság** | 2015. november 19. | 201/2015. (XI.19.) PTVB határozat | 5 igen szavazat | A bizottság az előterjesztés határozati javaslatában foglaltak elfogadását egyhangúlag javasolja a Képviselő-testület számára. | | |

1. *melléklet*

**TÁMOGATÁSI MEGÁLLAPODÁS**

amely létrejött egyrészről **Hévíz Város Önkormányzat** (*székhelye*: 8380 Hévíz, Kossuth Lajos u. 1., adószám: 15734374-2-20), képviseli: ***Papp Gábor polgármester*** (továbbiakban: Támogató)

másrészről a **Hévíz Turisztikai Desztinációs Menedzsment Egyesület** (*székhelye:* 8380 Hévíz, Kossuth Lajos u. 1.), képviseli***: Horváth Orsolya elnök*** (továbbiakban: Támogatott)

között alulírott helyen és időben az alábbi feltételekkel:

1. A Támogató vállalja, hogy a Támogatott részére a Hévíz Város Önkormányzat 2015. évi átmeneti gazdálkodásról szóló ……………………….. önkormányzati rendelete alapján a 274/2015. (X.29.) képviselő-testületi határozatban

**2016. évben 16.000.000*- Ft azaz tizenhatmillió Ft***

felhalmozási támogatást nyújt, átadott pénzeszköz formájában, Hévíz Város Önkormányzat Képviselő-testületének az egyéb szálláshelyek minőségfejlesztési támogatásáról szóló 36/2015. (X.5.) önkormányzati rendelete alapján pályáztatással való felhasználásra a hévízi egyéb szálláshely-szolgáltatók minőségfejlesztési támogatására.

1. A Támogató vállalja, hogy a Támogatott Hévízi Takarékszövetkezetnél vezetett 74500114-11023304 számú számlájára 2016. március 31-ig utalja át az 1. pontban meghatározott összeget.
2. A Támogatott vállalja, hogy a kapott felhalmozási pénzeszközt továbbadja az általa kiírt és elbírált pályázat útján hévízi egyéb szálláshely-szolgáltatók minőségfejlesztésének céljából.
3. A Támogató a jelen Támogatási Megállapodás 1) pontjában meghatározott összeg megfizetését – Hévíz Város Önkormányzat költségvetési számlájáról – biztosítja. A támogatásról az elszámolást 2016. augusztus 31-ig kell teljesíteni.
4. A Támogatott az átadott pénzeszközt csak a Támogató által meghatározott célra használhatja fel, és felhasználásáról el kell elszámolni az eredeti számlán feltüntetett „Hévíz Város Önkormányzat ……..számú megállapodás alapján kapott támogatásból. Felhasználva:………….Ft. Aláírásra jogosult kézjegye és bélyegzője:…………”. Az eredeti lezáradékolt dokumentumról másolatot kell készíteni, a másolatot el kell látni hitelesítéssel „Az eredetivel mindenben megegyező hiteles másolat! Aláírásra jogosult kézjegye és bélyegzője: ………”
5. A hitelesített másolatokról összegző elszámolást kell készíteni, melyből egyértelműen megállapítható, hogy milyen összeg került elszámolásra. A másolt és hitelesített dokumentumokat Hévíz Város Önkormányzat polgármestere részére kell megküldeni.
6. Az átadott pénzeszköz célnak megfelelő felhasználását igazoló dokumentumok valódiságát a Támogató – a Polgármesteri Hivatal útján – jogosult ellenőrizni. A helyszíni ellenőrzésről annak megkezdése előtt 8 nappal írásban értesíti a Támogató a Támogatottat, aki köteles az elszámolás keretében benyújtott bizonylatokat rendelkezésre bocsátani. A helyszíni ellenőrzésről feljegyzést kell készíteni, és meg kell küldeni a Támogatottnak az ellenőrzést követő 15 napon belül.
7. A Felek a jelen Támogatási Megállapodás teljesítése során kölcsönösen együttműködnek, és kötelesek egymást az azzal kapcsolatos minden lényeges körülményről tájékoztatni. A Támogatottal szemben hivatalosan eljáró hatóságok vizsgálatáról, intézkedéseiről hivatalosan értesíteni kell a Támogatót.
8. A jelen Támogatási Megállapodás 1./ pontjában meghatározott feladatok meghiúsulásából, a Támogatott 5-7./ pontban meghatározott elszámolási kötelezettségének elmulasztásából, késedelméből, továbbá egyéb szerződéses kötelezettségei megszegéséből eredő – Ptk. szerinti kamatokkal növelt –visszafizetési kötelezettségek a Támogatottat terhelik. A visszafizetendő összegről a Felek külön egyeztetnek. A Támogatott a megegyezést követő 3 (három) munkanapon belül a Felek által meghatározott összeget köteles visszafizeti a Támogató OTP Bank NyRT D-Dunántúli Régiónál vezetett 11749039-15432429 számlájára.
9. A Támogatott az elszámolásában köteles a Képviselő-testületet tájékoztatni a folyósított támogatás felhasználásáról, a pályáztatással megvalósult turisztikai célú szálláshelyek minőségfejlesztésének eredményéről, illetve a vendégéjszaka szám növekedésről.
10. Támogatott jogosult a Támogatótól kapott támogatást továbbadni hévízi egyéb szálláshelyek minőségfejlesztésének finanszírozására. A továbbadott támogatásról a Támogatott köteles elszámolni a Támogató felé az 5. pontban leírtaknak megfelelően. A továbbadott támogatás szabálytalan elszámolásáért a Támogatottnak kell viselni annak következményeit a szerződés 9. pontjában rögzítetteknek megfelelően. Különös tekintettel a **közpénzekből nyújtott támogatások átláthatóságáról** 2007. évi CLXXXI. törvény rendelkezéseire.
11. A Támogató az Államháztartásról szóló 2011. évi CXCV törvény 51. § alapján köteles előírni, hogy a támogatások felhasználását - ha ennek a közbeszerzésekről szóló 2011. évi CVIII. törvény (a továbbiakban: Kbt.) szerinti feltételei fennállnak - a Kbt. alkalmazásához kell kötni. A támogatásról szóló határozatban vagy szerződésben úgy kell meghatározni a támogatás felhasználásával kapcsolatos határidőket, hogy a megvalósítandó közbeszerzésre irányuló eljárás lefolytatásához a Kbt. alapján szükséges időtartam rendelkezésre álljon. A támogatás nem köthető olyan feltételhez, hogy az árut szállító, szolgáltatást nyújtó vagy építési beruházást megvalósító szervezetet (személyt) előzetesen válasszák ki. Ez a rendelkezés nem zárja ki, hogy a támogatási kérelem elbírálását megelőzően közbeszerzési eljárás kerüljön megindításra, illetve, hogy az (1) bekezdés szerinti támogató - indokolt esetben - a támogatásért folyamodó szervezetet, személyt a támogatási kérelem elbírálását megelőzően közbeszerzési eljárás megindításra kötelezze. A Támogatott e fenti előírást tudomásul veszi, és köteles betartani.
12. Jelen Támogatási Megállapodásban nem szabályozott kérdésekben a Polgári Törvénykönyvről szóló 2013. évi V. törvény, az elszámolás rendjére az Államháztartásról szóló 2011. évi CXCV. törvény, valamint a vonatkozó egyéb hatályos jogszabályok, valamint Hévíz Város Önkormányzat erre vonatkozó rendeleteinek, határozatainak rendelkezéseit kell alkalmazni.
13. A Támogatási Megállapodás négy példányban készült, melyből két példány a Támogatotté, két példány a Támogatóé.
14. A Felek a jelen Támogatási Megállapodás – erre feljogosított képviselőik útján – mint akaratukkal mindenben megegyezőt, jóváhagyólag aláírták.

Hévíz, 2015.

…………………………………… ……………………………………………

Horváth Orsolya elnök Papp Gábor polgármester

Hévíz Turisztikai Desztinációs Hévíz Város Önkormányzat

Menedzsment Egyesület Támogató képviseletében

Támogatott képviseletében

**Szerződés átvizsgálás és ellenjegyzés:**

Iktatószám:KGO/ - /2015.

Összes példányszám: 4 , ez a ….. számú példány.

Ügyintéző (Feladat-felelős): Szintén László

1. Feladat-felelős részéről rendben:

…………………………… Dátum: ………………………

aláírás

2. Jogi ellenjegyzés:

…………………………… Dátum: ………………………

aláírás

3. Pénzügyi-kötelezettségvállalási ellenjegyzés:

……………………………. Dátum: ………………………

aláírás

**4.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Fábiánné Hoffman Márta** | **Mb. Hatósági osztályvezető/** |  |  |
| **Szintén László** | **Közgazdasági osztályvezető/pénzügyi ellenőrzés** |  |  |
| **dr. Tüske Róbert** | **jegyző/**  **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |