Iktatószám:

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2015. november 26-ai ülésére**

**Tárgy:** A Teréz Anya Szociális Integrált Intézmény Szakmai Programjának, Szervezeti és Működési Szabályzatának és Házirendjének módosítása

**Az előterjesztő:** Papp Gábor polgármester

**Készítette:**  Varga András Intézményvezető

**Megtárgyalta:**

Jogi- Ügyrendi, Szociális Bizottság

Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

A Teréz Anya Szociális Integrált Intézmény (továbbiakban: TASZII) az *1993. évi III. törvény a szociális igazgatásról és szociális ellátásokról, az 1/2000. (I. 7.) SzCsM rendelet a személyes gondoskodást nyújtó szociális intézmények szakmai feladatairól és működésük feltételeiről, a 15/1998. (IV. 30.) NM rendelet a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló jogszabályok* 2016. január 1. napjától hatályos változásai miatt, valamint az *egészségügyi alapellátások körzeteiről szóló Hévíz Város Önkormányzat Képviselő-testületének 25/2013. (VI. 26.) önkormányzati rendelet – Hévíz Város Önkormányzat Képviselő-testületének 41/2015. (XI. 2.) önkormányzati rendelettel történő -* módosítása miatt szükségessé vált az intézmény alapdokumentumainak módosítása.

A TASZII működéshez szükséges alapdokumentumok a Szakmai Program, a Szervezeti és Működési Szabályzat, valamint a Házirend, illetve ezek mellékletei.

A módosítások érintik a családsegítés, gyermekjóléti szolgáltatásokat. 2016. január 1. napjától egyrészt összevonásra kerül a két alapszolgáltatás, ezt követően Család- és Gyermekjóléti Szolgálatként működnek tovább, másrészt járási szinten létrejönnek a Család- és Gyermekjóléti Központok, melyekhez az eddigi települési szolgálat által nyújtott feladatokból, tevékenységekből átcsoportosításra kerülnek bizonyos részek.

A módosítások a házi segítségnyújtás szolgáltatást is érintik. A jövőben a szolgáltatás az eddigi egységes feladatellátás helyett két részre tagolódnak: személyi gondozás, valamint szociális segítés. Míg előbbi a szakértelmet, képzettséget igénylő ellátásokat, addig utóbbi a szakértelmet és képzettséget nem igénylő ellátásokat tartalmazzák.

A védőnői körzetek módosításának, mely 2016. január 1 – től érvényes, szintén meg kell jelennie az alapdokumentumokban.

Az alapdokumentumok ezen kívül pontosításokat tartalmaznak az Intézmény szakmai munkáját, szervezetét, valamint a szervezeti ábrát illetően.

Az előterjesztés külön mellékleteiben beterjesztett egységes szerkezetbe foglalt alapdokumentumokban piros színnel jelzett szövegrészek tartalmazzák a szükséges módosításokat.

Az előterjesztés benyújtásakor két tényező nem ismert: Alsópáhok (és Zalavár) 2016. évre szóló döntése a feladat ellátási megállapodásról család- és gyermekjóléti szolgáltatásra vonatkozólag.

Továbbá az család- és gyermekjóléti szolgálathoz és a házi segítségnyújtáshoz tartozó végrehajtási rendeleteknek egyenlőre csak a tervezete ismert a minisztérium által közzétetten. A rendelet elfogadása befolyásolhatja e két szakterület szakmai tartalmát, valamint kötelező létszám előírásait is. Az érintett két rendelet várhatóan 2015. november 20 – ig kerül elfogadásra, így a testületi ülésre már végleges információkkal rendelkezünk.

**Tisztelt Képviselő-testület!**

Kérem az előterjesztés megvitatását, a határozati javaslatok elfogadását. A döntésekhez egyszerű többség szükséges.

**2.**

**Határozati javaslatok**

**1.**

**Határozati javaslat**

**Normatív határozat címe:** Teréz Anya Szociális Integrált Intézmény Szakmai Programjának módosítása

Hévíz Város Önkormányzat Képviselő-testülete a Teréz Anya Szociális Integrált Intézmény Szakmai Programjának módosítását az előterjesztés 1. melléklete alapján elfogadja. A Szakmai Program hatályba lépésének időpontja

2016. január 1. napja.

**Felelős:** Papp Gábor polgármester

**Határidő:** 2015. november 26.

**2.**

**Határozati javaslat**

**Normatív határozat címe:** Teréz Anya Szociális Integrált Intézmény Szervezeti és Működési Szabályzatának módosítása

Hévíz Város Önkormányzat Képviselő-testülete a Teréz Anya Szociális Integrált Intézmény Szervezeti és Működési Szabályzatának módosítását az előterjesztés 2. melléklete alapján elfogadja. A Szakmai Program hatályba lépésének időpontja 2016. január 1. napja.

**Felelős:** Papp Gábor polgármester

**Határidő:** 2015. november 26.

**3.**

**Határozati javaslat**

**Normatív határozat címe:** Teréz Anya Szociális Integrált Intézmény Házirendjének módosítása

Hévíz Város Önkormányzat Képviselő-testülete a Teréz Anya Szociális Integrált Intézmény Házirendjének módosítását az előterjesztés 3. melléklete alapján elfogadja. A Házirend hatályba lépésének időpontja 2016. január 1. napja.

**Felelős:** Papp Gábor polgármester

**Határidő:** 2015. november 26.

**3.**

**Bizottsági állásfoglalás**

|  |  |  |  |  |  |
| --- | --- | --- | --- | --- | --- |
| **Előterjesztés tárgya:**  Teréz Anya Szociális Integrált Intézmény Szakmai Programjának, Szervezeti és Működési Szabályzatának és Házirendjének módosítása | | | | |  |
|  | **ülés időpontja** | **határozat-szám** | **szavazati arány** | **bizottsági vélemény (kisebbségi vélemény feltüntetése)** | | |
| **Pénzügyi, Turisztikai és Városfejlesztési Bizottság** | 2015. november 19. | 209/2015. (XI.19.) PTVB határozat | 5 igen szavazat | A bizottság az előterjesztés határozati javaslataiban foglaltak elfogadását egyhangúlag javasolja a Képviselő-testület számára. | | |

|  |  |  |  |  |  |
| --- | --- | --- | --- | --- | --- |
| **Előterjesztés tárgya:**  Teréz Anya Szociális Integrált Intézmény Szakmai Programjának, Szervezeti és Működési Szabályzatának és Házirendjének módosítása | | | | | |
|  | **ülés időpontja** | | **határozat-szám** | **szavazati arány** | **bizottsági vélemény (kisebbségi vélemény feltüntetése)** |
| **Jogi- Ügyrendi,**  **Szociális Bizottság** | 2015. november 19. | 101/2015. (XI.19.) JÜSZB határozat | | 2 igen szavazat | A bizottság az előterjesztés határozati javaslataiban foglaltak elfogadását egyhangúlag javasolja a Képviselő-testület számára. |

**4.**

**Mellékletek**

**1. melléklet:** Teréz Anya Szociális Integrált Intézmény Szakmai Programjának módosítása

**2. melléklet:** Teréz Anya Szociális Integrált Intézmény Szervezeti és Működési Szabályzatának módosítása

**3. melléklet:** Teréz Anya Szociális Integrált Intézmény Házirendjének módosítása

**4. melléklet:** Szervezeti ábra

**4.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Fábiánné Hoffman Márta** | **Mb. Hatósági osztályvezető** |  |  |
| **Szintén László** | **Közgazdasági osztályvezető/pénzügyi ellenőrzés** |  |  |
| **dr. Tüske Róbert** | **jegyző/**  **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| **Varga András** | **TASZII intézményvezető** |  |  |
|  |  |  |  |