**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: SZO/592-2/2015.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2015. november 26-ai rendes nyilvános ülésére**

**Tárgy:** Klíma szerelésére vonatkozó adomány a TASZII részére

**Az előterjesztő:** Papp Gábor polgármester

**Készítette:**  dr. Lengyel Katalin Nóra jogász

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

A Teréz Anya Szociális Integrált Intézmény (a továbbiakban: TASZII) részére Malinovszky Anna Mária ellátott egy Multi Cool NuStyle 18000BTU 5,1 kW típusú klímát (T&F Kft-től) szeretne adományozni. A készülék ára (a beszerelési költségeket is tartalmazva) bruttó 564.000 forint. A klímát az intézmény a Szent András utcai telephely étkezőjében kívánja felszereltetni. Az intézmény a klíma későbbi karbantartási költségeit vállalja. Adományozó úgy nyilatkozott, hogy ellátásának megszűnése esetén a klímát az intézmény tulajdonában hagyja.

Hévíz Város Önkormányzat Képviselő-testületének a vagyongazdálkodásról szóló 22/2014. (IV. 29.) önkormányzati rendelete 7.§ -a a következőket mondja ki:

„7. § (1) Vagyon tulajdonjogának ingyenes vagy kedvezményes megszerzéséről, felajánlás elfogadásáról a Képviselő-testület jogosult dönteni.

(2) Ha a vagyon ingyenes vagy kedvezményes felajánlása a vagyonkezelő szerv részére történik, a felajánlás elfogadásához szükséges a vagyonkezelő nyilatkozata annak elfogadásáról, valamint arra vonatkozóan, hogy a felajánlott vagyonhoz esetlegesen kapcsolódó kötelezettségek teljesítésére képes.”

Jelen előterjesztés mellékletét képezi adományozó és a TASZII között létrejövő adományozási szerződés tervezete, melyben a TASZII, mint Adományozott részéről megtörténik a felajánlás elfogadása, továbbá nyilatkozik arról, hogy az adomány tulajdonba vétele után annak üzemeltetési és karbantartási költségeinek fedezésére képes.

A TASZII-nak a klíma elhelyezésével kapcsolatban településképi bejelentést kell majd tennie a 11/2013. (IV.11.) önkormányzati rendelet szabályainak megfelelően.

**Tisztelt Képviselő-testület!**

Kérem, az előterjesztést megvitatni, és a határozati javaslatot elfogadni szíveskedjenek! A döntés egyszerű többséget igényel.

Hévíz, 2015. november 11.

**2.**

**Határozati javaslat**

1. Hévíz Város Önkormányzat Képviselő-testülete a Malinovszky Anna Mária által a Teréz Anya Szociális Integrált Intézmény részére felajánlott Multi Cool NuStyle 18000BTU 5,1 kW típusú klíma adomány elfogadásához hozzájárul.
2. A Képviselő-testület tulajdonosi hozzájárulását adja ahhoz, hogy a klíma készülék a 8380 Hévíz, Szent András u. 11./A. szám alatt található (1174. hrsz.) ingatlanba beszerelésre kerüljön a műszaki, illetőleg építésügyi szempontból irányadó jogszabályi előírások betartása mellett.

Felelős: Papp Gábor polgármester

Határidő: 2015. november 30.

**3.**

**Bizottsági állásfoglalás**

|  |  |  |  |  |  |
| --- | --- | --- | --- | --- | --- |
| **Előterjesztés tárgya:**  Klíma szerelésére vonatkozó adomány TASZII részére | | | | |  |
|  | **ülés időpontja** | **határozat-szám** | **szavazati arány** | **bizottsági vélemény (kisebbségi vélemény feltüntetése)** | | |
| **Pénzügyi, Turisztikai és Városfejlesztési Bizottság** | 2015. november 19. | 208/2015. (XI.19.) PTVB határozat | 5 igen szavazat | A bizottság az előterjesztés határozati javaslatában foglaltak elfogadását egyhangúlag javasolja a Képviselő-testület számára. | | |

**4.**

**Mellékletek**

**ADOMÁNYOZÁSI SZERZŐDÉS**

amely létrejött egyrészről

**Malinovszky Anna Mária**

anyja neve:

születési hely, idő:

adószáma:

lakcím:

mint Adományozó (továbbiakban: Adományozó)

másrészről

**Teréz Anya Szociális Integrált Intézmény**

székhely: 8380 Hévíz, Szent András u. 11/A.

adószám: 16901632-2-20

képviseli: Varga András intézményvezető

mint Adományozott (továbbiakban: Adományozott)

együttesen Felek között alulírott helyen és napon az alábbi feltételekkel:

1. Szerződő Felek rögzítik, hogy Adományozó egy darab Multi Cool NuStyle 18000BTU 5,1 kW típusú klímát kíván jelen megállapodás keretében Adományozott ingyenes tulajdonába adni, melynek értéke bruttó 564.000 forint.
2. Adományozott a szerződés 1. pontjában meghatározott adományt jelen szerződés aláírásával, köszönettel elfogadja.
3. Hévíz Város Önkormányzat az adomány elfogadásához és 1174. hrsz-ú ingatlanon lévő épületen történő elhelyezéséhez …./2015. (….) sz. határozatával járult hozzá.
4. Adományozó szavatolja, hogy az Adományozott térítésmentes tulajdonába adott ingó vagyontárgyon nem áll fent olyan jog, korlátozás vagy teher, amely Adományozott jelen szerződés alapján keletkezett jogait korlátozná, megakadályozná vagy meghiúsítaná.
5. Adományozó az adomány tárgyának átadása után azzal kapcsolatos minden fajta követeléséről lemond.
6. Adományozott kijelenti, hogy az adomány tulajdonba vétele után annak üzemeltetési és karbantartási költségeinek fedezésére képes.
7. Adományozott az adományt értéknövekedés címen bevezeti vagyon-nyilvántartásába.

8. Jelen szerződésben nem szabályozott kérdésekben a mindenkor hatályos Polgári Törvénykönyv, az államháztartás szóló törvény, valamint a számviteli törvény szabályai irányadóak.

Szerződő felek jelen szerződést – 6 eredeti példányban- elolvasás és értelmezés után, mint akaratukkal mindenben egyezőt jóváhagyólag aláírták, annak aláírásával a számukra járó szerződési példány átvételét nyugtázták.

Hévíz, 2015. november …

**Malinovszky Anna Mária** **Teréz Anya Szociális Integrált Intézmény**

Adományozó Adományozott

képv. Varga András intézményvezető

**5.**

**Felülvizsgálatok – egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| dr. Lengyel Katalin Nóra | jogász |  |  |
| dr. Márkus Mirtill | aljegyző |  |  |
| Szintén László | pénzügyi ellenőrzés |  |  |
|  | egyeztetési kötelezettség |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |