***TERÉZ ANYA SZOCIÁLIS INTEGRÁLT INTÉZMÉNY***

8380 Hévíz, Szent András u. 11/A.

***SZERVEZETI ÉS MŰKÖDÉSI***

***SZABÁLYZATA***

**Tartalomjegyzék:**

**A. Általános rendelkezések 4**

**Szervezeti és Működési Szabályzat célja 4**

**Szervezeti és Működési Szabályzat hatálya 5**

**Az intézmény adatai 5**

**B. Az intézmény tevékenysége, jogköre 7**

**1. A Teréz Anya Szociális Integrált Intézmény jogszabályban meghatározott közfeladatai 7**

**2. Az intézmény alaptevékenysége 7**

**3. Az intézmény működési köre feladatonként (ellátási területe) 8**

**4. Az alaptevékenységet meghatározó jogszabály megjelölése 9**

**5. Az intézmény által ellátható vállalkozói tevékenység köre és mértéke 9**

**6. A költségvetési szerv által ellátott alaptevékenységek kormányzati funkciói 9**

**7. Az intézményvezető kinevezési rendje 14**

**8. Az intézmény jogi státusza 14**

**9. Az intézmény képviselete 14**

**10. Bélyegző használat 15**

**11/a. Az intézmény jogállása 15**

**11/b. Az intézmény gazdálkodási jogköre 15**

**12. Kötelezettség vállalás 15**

**13. Ellenjegyzés 16**

**14. Utalványozás 16**

**15. Cégszerű aláírás 16**

**16. Az intézmény jelzőszámai 16**

**17. Az intézmény egységei, férőhelyei 16**

**18. Az alapítás éve, az alapító okirat kelte, száma 17**

**C. Az intézmény szervezeti egységei, feladat- és hatáskörök 18**

**I. Az intézmény szervezete 18**

**1. Az intézmény szervezeti felépítése 18**

**2. Az egyes szervezeti egységek megnevezése, feladataik- és egymás közti viszonyaik ismertetése 18**

**2.1. Alapszolgáltatások 18**

**2.1.1. Szociális étkeztetés 18**

**2.1.2. Házi segítségnyújtás 19**

**2.1.3. Jelzőrendszeres házi segítségnyújtás 20**

**2.1.4. Nappali ellátást nyújtó intézmény 21**

**2.1.5. Család- és Gyermekjóléti Szolgálat 22**

**2.1.6. Bölcsődei ellátás 24**

**2.1.7. Központi ügyeleti szolgálat 27**

**2.1.8. Egészségügyi alapellátás 28**

**2.1.8.1. Háziorvosi ellátás 29**

**2.1.8.2. Házi gyermekorvosi ellátás 29**

**2.1.8.3. Fogorvosi alapellátás 29**

**2.1.9. Védőnői szolgálat 30**

**2.1.9.1. Család- és nővédelmi gondozás 30**

**2.1.9.2. Ifjúság-egészségügyi gondozás 30**

**2.1.9.3. Iskola-egészségügyi ellátás 31**

**2.2. Szakosított ellátás 33**

**2.2.1. Ápolást, gondozást nyújtó intézmény (idősek otthona) 33**

**2.3. Központi irányítás 34**

**2.4. Az intézmény belső ellenőrzésének működése 36**

**3. Az integrált szakmai egységek feladatai, egymás közötti viszonyai 36**

**II. Az intézmény vezetése 38**

**1. Intézményvezető 38**

**2. Az intézmény szervezeti egységeinek vezetői, jogállásuk és feladatuk 39**

**2.1. Szociális ágazat vezető-szociális koordinátor, int. vezető helyettes 39**

**2.2. Egészségügyi ágazat vezető-ápolási koordinátor 40**

**2.3. Gazdasági vezető, GAMESZ által munkamegosztási megállapodás alapján 42**

**3. Az intézmény belső szervezeti egységeinek vezetői, jogállásuk és feladatuk 43**

**3.1. Házi segítségnyújtás vezető gondozónő 43**

**3.2. Nappali ellátás vezető 44**

**3.3. Bölcsőde szakmai vezetője 45**

**3.4. Család- és Gyermekjóléti Szolgálat szakmai vezetőcsoport 47**

**3.5. Jelzőrendszeres házi segítségnyújtás vezető gondozónő 48**

**4. Vagyonnyilatkozat 48**

**5. TASZII szabályzatok 48**

**III. Az intézmény szervezeti egységeinek dolgozói 49**

**1. Szakképesítéshez nem kötött munkakörben dolgozók 49**

**2. Szakképesítéshez kötött munkakörben dolgozók 50**

**3. Egyéb jogviszony 60**

**4. Társadalmi (laikus) segítők 60**

**5. Közfoglalkoztatottak 60**

**IV. Intézményi fórumok 61**

**1. Összdolgozói munkaértekezlet 61**

**2. Vezetői értekezlet 61**

**3. Csoportértekezletek 62**

**4. Lakógyűlés 62**

**5. Érdekképviseleti fórum 62**

**6. Az intézmény kapcsolatai 63**

**7. Titoktartás 63**

**8. Az intézmény képviselete 63**

**V. Az intézmény munkarendje 64**

**VI. Vagyonkezelés rendje 66**

**VII. SzMSz mellékletei 66**

**VIII. Záró rendelkezése 66**

**A.**

**ÁLTALÁNOS RENDELKEZÉSEK**

A szociális igazgatásról és szociális ellátásokról szóló többször módosított 1993. évi III. törvény (a továbbiakban: Szt.), valamint a végrehajtására kiadott, a személyes gondoskodást nyújtó szociális intézmények szakmai feladatairól és a működésük feltételeiről szóló 1/2000. (I. 7.) SzCsM rendelet és a szociális, gyermekjóléti és gyermekvédelmi szolgáltatók, intézmények és hálózatok hatósági nyilvántartásáról és ellenőrzéséről szóló 369/2013. (X. 24.) Kormányrendelet, illetve a személyes gondoskodást nyújtó szociális ellátások térítési díjáról szóló 29/1993. (II. 17.) Kormányrendelet, a gyermekek védelméről és a gyámügyi igazgatásról szóló 1997. évi XXXI. törvény, valamint a végrehajtására kiadott, a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV. 30.) NM rendelet; az egészségügyről szóló 1997. évi CLIV. törvény, a területi védőnői ellátásról szóló 49/2004. (V.21.) ESZCSM rendelet; 2015. évi CXXIII. törvény az egészségügyi alapellátásról, valamint a mindenkor hatályos, a Magyar Köztársaság költségvetéséről szóló tv., az államháztartásról szóló 2011. évi CXCV. törvény, az államháztartási törvény végrehajtásáról szóló 368/2011. (XII. 31.) Kormányrendelet alapján az intézmény szervezetének felépítését, valamint működésének szabályait az alábbiak szerint állapítom meg.

**A Szervezeti és Működési Szabályzat célja:**

Az SZMSZ a Teréz Anya Szociális Integrált Intézmény (továbbiakban: TASZII) alapdokumentuma, amely rögzíti:

A.) az intézmény adatait az alapító okirat, illetve a törzskönyvi bejegyzés szerint,

B.) az ellátandó és a szakfeladat-rend szerinti szakfeladat számmal és megnevezéssel besorolt alaptevékenységek megjelölését, a szervezeti felépítését és a működés rendjét, illetve az azon belüli szervezeti egységek megnevezését, feladatait, engedélyezett létszámát, a költségvetési szerv szervezeti ábráját, a munkakörökhöz tartozó feladat- és hatásköröket, a szervezeti egységek közti együttműködés szabályait, a helyettesítés rendjét, a munkatársak feladatait és jogköreit. Meghatározza az intézmény működési rendjét, a szakmai munka belső ellenőrzésének, a létesítmények és helyiségek használatának rendjét, valamint a belső és külső kapcsolatokat.

**A Szervezeti és Működési Szabályzat hatálya:**

Az SzMSz és a függelékében felsorolt szabályzatok hatálya az intézménnyel munkavégzésre irányuló jogviszonyban álló valamennyi dolgozóra, az intézményben működő közösségekre és az intézmény szolgáltatásait igénybe vevőkre terjed ki.

A Szervezeti és Működési Szabályzat az intézmény szabályzataival együtt alkalmazható.

A Szervezeti és Működési Szabályzat hatályos megvalósulásának biztosítása érdekében minden vezetőnek kiemelt fontosságú feladata:

* a szabályzat előírásainak megismerése és alkalmazása
* a szabályzat előírásainak megismertetése az irányítása alá tartozó munkatársakkal
* a szabályzat előírásai végrehajtásának folyamatos ellenőrzése
* az előírások hatályos megvalósulásának biztosítása, valamint
* a szabályzat előírásainak megsértéséről vagy végrehajtásának korlátairól az érintett vezető azonnali tájékoztatása.

A Szervezeti és Működési Szabályzat alkalmazási hatékonyságának fontos feltétele a jogszabályok változása, a gazdaságirányítási rendszer fejlődése következtében, valamint a belső szervezeti, működési és hatásköri változások miatt bekövetkezett változások gyors átvezetése, azaz a szabályzat naprakészségének biztosítása, mely a TASZII intézményvezető feladata.

**Az intézmény adatai:**

Az intézmény megnevezése: Teréz Anya Szociális Integrált Intézmény

Az intézmény típusa: Integrált – vegyes profilú - intézmény

Az intézmény székhelye: 8380 Hévíz, Szent András u. 11/A.

Tel./Fax: +36/83/343-451

Tel.: +36/83/540-431, +36/83/540-432

e-mail: [info@hevizterezanya.hu](mailto:info@hevizterezanya.hu)

[www.hevizterezanya.hu](http://www.hevizterezanya.hu/)

Ágazati azonosítója: S0025503

Államháztartási szakágazata: 873 000 Idősek, fogyatékosok bentlakásos ellátása

Adó azonosító száma:16901632-2-20

Törzskönyvi azonosító száma:667432

Pénzforgalmi jelzőszáma:11749039-16901632

OTP Bank Rt.

Statisztikai számjele: 16901632-8730-322-20

Az intézmény telephelyei:

Teréz Anya Szociális Integrált Intézmény

Teréz Anya Idősek Otthona I. 8380 Hévíz, Szent András u. 11/A.

Ágazati azonosítója: S0025503

Teréz Anya Szociális Integrált Intézmény

Teréz Anya Idősek Otthona II. 8380 Hévíz, Honvéd u. 2.

Ágazati azonosítója: S0025503S0025565

Teréz Anya Szociális Integrált Intézmény

Idősek Klubja 8380 Hévíz, Vörösmarty u. 38.

Ágazati azonosító: S0025503S02257756

Teréz Anya Szociális Integrált Intézmény

Család- és Gyermekjóléti Szolgálat 8380 Hévíz, Kossuth Lajos u. 5.

Ágazati azonosító: S0025503S0273218

Teréz Anya Szociális Integrált Intézmény

Védőnői Szolgálat 8380 Hévíz, József Attila u. 2.

Teréz Anya Szociális Integrált Intézmény

Háziorvosi, Fogorvosi, Gyermekorvosi Rendelők

8380 Hévíz, József Attila u. 2.

Teréz Anya Szociális Integrált Intézmény

Központi orvosi ügyelet 8380 Hévíz, József Attila u. 2.

Teréz Anya Szociális Integrált Intézmény

Bölcsőde 8380 Hévíz, Sugár u. 7.

Az alapító megnevezése, alapítás éve: Hévíz Város Önkormányzat, 2002.

8380 Hévíz, Kossuth L. u. 1.

Az intézmény fenntartója: Hévíz Város Önkormányzat

8380 Hévíz, Kossuth Lajos u. 1.

Felügyeleti és irányító szerve: Hévíz Város Önkormányzat

8380 Hévíz, Kossuth Lajos u. 1.

A gazdálkodás formája:

Az intézmény önálló gazdasági szervezettel nem rendelkező költségvetési szerv.

Az intézmény működéséhez szükséges ingó és ingatlan vagyont Hévíz Város Önkormányzat Képviselő-testülete bocsátja rendelkezésére.

**B.**

**AZ INTÉZMÉNY TEVÉKENYSÉGE, JOGKÖRE**

1. A Teréz Anya Szociális Integrált Intézmény (a továbbiakban: TASZII) jogszabályban meghatározott közfeladatai:

* A szociális igazgatásról és szociális ellátásokról szóló többször módosított 1993. évi III. törvény alapján a személyes gondoskodást nyújtó alap- és szakosított ellátások,
* A gyámügyi igazgatásról szóló 1997. évi XXXI. törvény alapján gyermekjóléti szolgáltatás, családsegítés, gyermekek napközbeni ellátásához kapcsolódó egyéb szolgáltatások,
* Az egészségügyről szóló 1997. évi CLIV. törvényben foglalt önkormányzati alapellátási feladatok biztosítása.
* 2015. évi CXXIII. törvény az egészségügyi alapellátásról

*alapszolgáltatások:* étkeztetés, házi segítségnyújtás, jelzőrendszeres házi segítségnyújtás, időskorúak nappali ellátása, családsegítés és gyermekjóléti szolgáltatás, bölcsődei ellátás

*szakosított ellátások:* bentlakásos intézményi ellátás

*egészségügyi ellátás*: háziorvosi, házi gyermekorvosi ellátás,a fogorvosi alapellátás,az alapellátáshoz kapcsolódó háziorvosi, házi gyermekorvosi és fogorvosi ügyeleti ellátás, védőnői ellátás, iskola-egészségügyi ellátás

2. Az intézmény alaptevékenysége:

* A szociális igazgatásról és szociális ellátásokról szóló többször módosított 1993. évi III. törvény alapján a személyes gondoskodást nyújtó alapellátások közül az étkeztetést, a házi segítségnyújtást, a nappali ellátást, a jelzőrendszeres házi segítségnyújtást biztosítja a saját otthonukban élő szociálisan rászorulók részére, emellett családsegítési szolgáltatást nyújt a veszélyeztetett, vagy krízishelyzetben lévő személyek, családok számára. A szakosított ellátások közül az az idősek otthonában végleges elhelyezést, tartós bentlakást biztosít. A gyámügyi igazgatásról szóló 1997. évi XXXI. törvény keretében a személyes gondoskodást nyújtó alapellátásokon belül gyermekjóléti szolgáltatást, gyermekek napközbeni ellátásához kapcsolódó egyéb szolgáltatásokat és bölcsődei ellátást, máshol igénybe vehető szolgáltatásokhoz való hozzájutás szervezését biztosítja a hozzájuk forduló családok, személyek számára. Az egészségügyről szóló 1997. évi CLIV. törvény, illetve a 2015. évi CXXIII. törvény az egészségügyi alapellátásról szóló törvény alapján háziorvosi, házi gyermekorvosi ellátásról, a fogorvosi alapellátásról, az alapellátáshoz kapcsolódó háziorvosi, házi gyermekorvosi és fogorvosi ügyeleti ellátásról, a védőnői ellátásról, és az iskola-egészségügyi ellátásról gondoskodik.
* Működése során feladatait az alábbi szakminiszteri rendeletek alapján végzi: A személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről 15/1998. (IV. 30.) NM rendelet, a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I.7.) SzCsM. rendelet, a területi védőnői ellátásról szóló 49/2004. (V. 21.) ESzCsM rendelet.

A TASZII Alapító Okiratát Hévíz Város Önkormányzat jóváhagyta.

A fentiekben felsorolt feladatait más települési önkormányzat lakosságára kiterjedően is ellátja feladat-ellátási szerződés keretében.

3. Az intézmény működési köre feladatonként (ellátási területe):

Idősek otthona: Hévíz Város közigazgatási területe, szabad férőhely esetén Magyarország más települései

Házi segítségnyújtás: Hévíz Város közigazgatási területe, feladat – ellátás megállapodás alapján: Alsópáhok és Cserszegtomaj Községek Önkormányzatai közigazgatási területe

Jelzőrendszeres házi segítségnyújtás: Hévíz Város közigazgatási területe, feladat – ellátás megállapodás alapján Cserszegtomaj Község Önkormányzat közigazgatási területe

Család- és Gyermekjóléti Szolgáltatás: Hévíz Város közigazgatási területe, feladat – ellátás megállapodás alapján Alsópáhok, Zalavár és Cserszegtomaj Községek Önkormányzatai közigazgatási területe

Védőnői Szolgálat: Hévíz Város közigazgatási területe, feladat – ellátási megállapodás alapján Nemesbük és Zalaköveskút Önkormányzatok közigazgatási területe

Nappali ellátás: Hévíz Város közigazgatási területe, feladat – ellátási megállapodás alapján Cserszegtomaj Község Önkormányzata közigazgatási területe

Bölcsőde működési köre: Hévíz város illetékességi területe, valamint szabad férőhelyek esetén Magyarország területe.

Vegyes fogorvosi ellátás területe Hévíz, Alsópáhok, Felsőpáhok, Nemesbük, Zalaköveskút, Vindornyalak települések közigazgatási területe.

A háziorvosi, házi gyermekorvosi alapellátáshoz kapcsolódó központi ügyeleti ellátásról (továbbiakban: központi ügyelet) szóló, együttműködési és feladat-ellátási megállapodás alapján a központi orvosi ügyelet ellátási területe Hévíz, Alsópáhok, Felsőpáhok, Nemesbük és Zalaköveskút községek közigazgatási területe.

4. Az alaptevékenységet meghatározó jogszabály megjelölése:

A fenntartó az intézmény alapító okiratát 2015. november 26.-ai ülésén, ………/2015. (XI.26.) normatív határozattal módosította és hagyta jóvá. Hatályba lépésének napja 2016. január 1., a szociális igazgatásról és szociális ellátásokról szóló 1993. évi III. törvény, és annak végrehajtását célzó Kormány és ágazati irányító minisztérium rendeletei határozatai, a gyámügyi igazgatásról szóló 1997. évi XXXI. törvény, és az annak végrehajtását szolgáló Kormány és ágazati irányító minisztérium rendeletei, továbbá az egészségügyről szóló 1997. évi CLIV. törvényben foglalt személyek ellátásának biztosítása és annak végrehajtására kiadott kormányrendeletek, valamint a 2015. évi CXXIII. törvény az egészségügyi alapellátásról szóló törvény alapján végzi.

5. Az intézmény által ellátható vállalkozói tevékenység köre és mértéke:

Az intézmény vállalkozói tevékenységet nem végez.

6. A költségvetési szerv által ellátott alaptevékenységek kormányzati funkciói:

Tényelegesen végzett fő tevékenysége TEÁOR’ 08 besorolás szerint:

8730 Idősek, fogyatékosok bentlakásos ellátása

Szakágazat száma: 873000 Idősek, fogyatékosok bentlakásos ellátása

*Megnevezés kormányzati funkció*

Egészségügyi alapellátás

Család- és nővédelmi egészségügyi

gondozás 071031

|  |  |  |  |
| --- | --- | --- | --- |
| 99 |  | 074031 Család és nővédelmi egészségügyi gondozás | |
| 100 |  |  | Ide tartozik: - a gyermekvállalás optimális körülményeinek elősegítése céljából az anya fogamzás előtti gondozásával, a genetikai tanácsadással, a termékenységi ciklus alatti gondozással, a családtervezési ismeretek és a fogamzásgátló módszerek megismertetésével, valamint a nők fokozott védelméhez szükséges összetett megelőzési tevékenységgel, egészségvédelemmel, valamint - az anya és a 0-3 éves gyermek védőnői gondozásával összefüggő feladatok ellátása. |

Háziorvosi alapellátás 072111

|  |  |  |  |
| --- | --- | --- | --- |
| 17 |  | 072111 Háziorvosi alapellátás | |
| 18 |  |  | Ide tartozik: - a beteg vizsgálatával, egészségi állapotának észlelésével és ellenőrzésével, rendszeres, alkalomszerű és azonnali sürgősségi beavatkozások elvégzésével, gyógyszer és gyógyászati segédeszköz rendelésével, valamint járóbeteg-szakellátásba vagy fekvőbeteg-gyógyintézetbe történő beutalásával összefüggő feladatok ellátása. |

Háziorvosi ügyeleti ellátás 072112

|  |  |  |  |
| --- | --- | --- | --- |
| 19 |  | 072112 Háziorvosi ügyeleti ellátás | |
| 20 |  |  | Ide tartozik: - a napi munkarenden kívül bekövetkező sürgősségi esetekben a beteg vizsgálatával, egészségi állapotának észlelésével és ellenőrzésével, alkalomszerű és azonnali sürgősségi beavatkozások elvégzésével, fekvőbeteg-gyógyintézetbe történő sürgősségi beutalásával összefüggő feladatok ellátása. |

Fogorvosi alapellátás 072311

|  |  |  |  |
| --- | --- | --- | --- |
| 37 |  | 072311 Fogorvosi alapellátás | |
| 38 |  |  | Ide tartozik: - az egészségügyi alapellátás körében megszervezett fogorvosi alapellátással összefüggő feladatok ellátása. |

Ifjúsági-egészségügyi gondozás 074032

|  |  |  |  |
| --- | --- | --- | --- |
| 101 |  | 074032 Ifjúsági-egészségügyi gondozás | |
| 102 |  |  | Ide tartozik: - az iskola-egészségügyi ellátással, - a védőnői gondozásával, - a 3-18 éves korú gyermekek egyéb ifjúság-egészségügyi gondozásával összefüggő feladatok ellátása. |

Szakosított ellátás

Időskorúak, demens betegek tartós bentlakásos

ellátása 102021

|  |  |  |  |
| --- | --- | --- | --- |
| 56 |  | 102021 Időskorúak, demens betegek tartós bentlakásos ellátása | |
| 57 |  |  | Ide tartozik: - az az egészségi állapota, valamint szociális helyzete miatt önmaga ellátására nem, vagy csak folyamatos segítséggel képes, napi 4 órát meghaladó, vagy jogszabályban meghatározott egyéb körülményeken alapuló gondozási szükséglettel bíró, de rendszeres fekvőbeteg-gyógyintézeti kezelést nem igénylő, öregségi nyugdíjkorhatárt betöltött személy tartós ellátásával, támogatásával, valamint - a demens beteg (az a személy, akinél jogszabályban meghatározott szerv a demencia körébe tartozó középsúlyos vagy súlyos kórképet állapított meg) külön gondozási egységben vagy csoportban történő tartós bentlakásos ellátásával, támogatásával összefüggő feladatok ellátása, kifizetések teljesítése. Az e funkcióba sorolt alaptevékenységek pénzügyi számvitel szerinti önköltségét és eredményszemléletű bevételét a 873011 és 873013 szakfeladatokon el kell számolni. Feladatmutató: gondozási napok száma a tárgyévben (gondozási nap) |

Alapszolgáltatás

Idősek, demens betegek nappali ellátása 102030

|  |  |  |  |
| --- | --- | --- | --- |
| 60 |  | 102030 Idősek, demens betegek nappali ellátása | |
| 61 |  |  | Ide tartozik: - a saját otthonukban élő, idős koruk vagy demenciájuk miatt szociális és mentális támogatásra szoruló, önmagukról való gondoskodásra részben képes személyek intézményi napközbeni ellátásával, annak támogatásával összefüggő feladatok ellátása, kifizetések teljesítése. Az e funkcióba sorolt alaptevékenységek pénzügyi számvitel szerinti önköltségét és eredményszemléletű bevételét a 881011-881012 szakfeladatokon el kell számolni. Feladatmutató: ellátottak száma a tárgyévben (fő) |

Gyermekjóléti szolgáltatás 104042

|  |  |  |  |
| --- | --- | --- | --- |
| 80 |  | 104042 Gyermekjóléti szolgáltatások | |
| 81 |  |  | Ide tartozik: - a Gyvt.-ben meghatározott gyermekjóléti szolgáltatással, a Biztos Kezdet Gyerekház szolgáltatással, a gyermekjóléti központ keretében végzett kórházi szociális munkával, utcai, lakótelepi szociális munkával, a kapcsolattartási ügyelettel, a gyermekjóléti szolgálat által végzett iskolai szociális munkával összefüggő feladatok ellátása. Az e funkcióba sorolt alaptevékenységek pénzügyi számvitel szerinti önköltségét és eredményszemléletű bevételét az ott meghatározott tevékenységek tekintetében a 889201-889205 és a 889207 szakfeladatokon el kell számolni. |

Szociális étkeztetés 107051

|  |  |  |  |
| --- | --- | --- | --- |
| 117 |  | 107051 Szociális étkeztetés | |
| 118 |  |  | Ide tartozik: - a koruk, egészségi állapotuk, fogyatékosságuk, pszichiátriai vagy szenvedélybetegségük, hajléktalanságuk miatt önmaguk, illetve eltartottjaik részére tartósan vagy átmeneti jelleggel étkezés biztosítására nem képes személyeknek nyújtott legalább napi egyszeri meleg étkezésével összefüggő feladatok ellátása, kifizetések teljesítése. Az e funkcióba sorolt alaptevékenységek pénzügyi számvitel szerinti önköltségét és eredményszemléletű bevételét a 889921 szakfeladaton el kell számolni. Feladatmutató: ellátottak száma a tárgyévben (fő) |

Házi segítségnyújtás 107052

|  |  |  |  |
| --- | --- | --- | --- |
| 119 |  | 107052 Házi segítségnyújtás | |
| 120 |  |  | Ide tartozik: - a legfeljebb napi 4 órás gondozási igényű személy részére nyújtott, alapvető gondozási, ápolási feladatokat, önálló életvitel fenntartásában, az ellátott és lakókörnyezete higiéniás körülményeinek megtartásában való közreműködést, a vészhelyzetek kialakulásának megelőzésében, illetve azok elhárításában való segítségnyújtást magában foglaló házi segítségnyújtással összefüggő feladatok ellátása, kifizetések teljesítése. Feladatmutató: ellátottak száma a tárgyévben (fő) |

Jelzőrendszeres házi segítségnyújtás 107053

|  |  |  |  |
| --- | --- | --- | --- |
| 121 |  | 107053 Jelzőrendszeres házi segítségnyújtás | |
| 122 |  |  | Ide tartozik: - a saját otthonukban élő, egészségi állapotuk és szociális helyzetük miatt rászoruló, segélyhívó készülék megfelelő használatára képes személyek részére az önálló életvitel fenntartása mellett felmerülő krízishelyzetek elhárítása céljából nyújtott ellátással összefüggő feladatok ellátása, kifizetések teljesítése. Feladatmutató: ellátottak száma a tárgyévben (fő) |

Családsegítés 107054

|  |  |  |  |
| --- | --- | --- | --- |
| 123 |  | 107054 Családsegítés | |
| 124 |  |  | Ide tartozik: - a szociális vagy mentálhigiénés problémák, illetve egyéb krízishelyzet miatt segítségre szoruló személyek és családok számára az ilyen helyzethez vezető okok, a krízishelyzet megszüntetése, valamint az életvezetési képesség megőrzése céljából nyújtott szolgáltatással összefüggő feladatok ellátása, kifizetések teljesítése. Feladatmutató: ellátottak száma a tárgyévben (fő) |

Gyermekek napközbeni ellátása 104030

Bölcsődei ellátás

nyári gyermektáboroztatás

játszóház szervezése

|  |  |  |  |  |  |
| --- | --- | --- | --- | --- | --- |
| 76 |  | | | 104030 Gyermekek napközbeni ellátása | |
| 77 |  | | |  | Ide tartozik: - a bölcsődei ellátással, a családi napközibe felvettek ellátásával, a házi gyermekfelügyeletben részesülők ellátásával, a Gyvt. hatálya alá tartozó alternatív napközbeni ellátásokkal, valamint - a bölcsőde és a családi napközi alapellátáson túl nyújtott szolgáltatásaival, így az időszakos gyermekfelügyelettel, a játszóházzal, baba-mama klubbal, játékkölcsönzéssel, speciális tanácsadással vagy más gyermeknevelő szolgáltatással összefüggő feladatok ellátása, kifizetések teljesítése. Az e funkcióba sorolt alaptevékenységek pénzügyi számvitel szerinti önköltségét és eredményszemléletű bevételét az ott meghatározott tevékenységek tekintetében 889101-889102 szakfeladatokon el kell számolni. Feladatmutató: ellátottak száma a tárgyévben (fő) |
|  | |  |  | | |

7. Az intézményvezető kinevezési rendje:

Az intézmény élén pályázat útján, Hévíz Város Önkormányzat Képviselő-testülete által kinevezett és javadalmazott egyszemélyi felelős vezető áll.

Az intézményvezetővel kapcsolatos alapvető munkáltatói jogokat (kinevezés, felmentés, vezetői megbízás és visszavonása, összeférhetetlenség megállapítása, fegyelmi eljárás megindítása, fegyelmi büntetés kiszabása) a Képviselő-testület gyakorolja. Magasabb vezetői megbízásának időtartama a közalkalmazottak jogállásáról szóló 1992. évi XXXIII. törvény 23. § (3) bekezdése alapján 5 év. Az intézményvezető képzettsége a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I. 7.) SzCsM rendelet 6. §-a és 3. melléklete alapján meghatározott.

8. Az intézmény jogi státusza: Önálló jogi személy

9. Az intézmény képviselete:

Az intézmény képviseletét az intézményvezető látja el, akadályoztatása esetén az intézményvezető helyettes látja el. Mindkettőjük egyidejű távolléte esetén az Intézményvezető által megbízott személy, eseti képviselettel az intézmény bármely dolgozója is megbízható.

A munkáltatói és fegyelmi jogkör gyakorlója az intézményvezető.

Az egyes szakmai egységek vezetői képviseleti joggal rendelkeznek az általuk irányított szakmai csoportok munkájával összefüggő esetekben. Az vezető távollétében tájékoztatást, képviseletet csak az általa megbízott személy láthat el.

Kiadványozási jogkörrel az intézményvezető rendelkezik, távollétében az intézményvezető helyettes, az érvényben lévő kiadmányozási rend szerint.

Kiadmányozási joga a Teréz Anya Szociális Integrált Intézmény intézményvezetőjének van, aki e jogkörét a szakmai területek szerinti ágazati vezetőkre átruházhatja. Kiadmányozási jogköröket a Teréz Anya Szociális Integrált Intézmény Iratkezelési Szabályzatának 1. melléklete tartalmazza.

10. Bélyegző használat:

Az intézmény kör alakú fejbélyegzőt használ. A kör alakú bélyegző külső ívén az intézmény neve, a település megnevezése, középen Teréz Anya képe látható. Használatára az intézményvezető, valamint távollétében az intézményvezető helyettes jogosult.

A Család-és Gyermekjóléti Szolgálat kör alakú bélyegzőt használ levelezéseihez. A kör alakú bélyegző külső ívén szerepel: Teréz Anya Szociális Integrált Intézmény Család-és Gyermekjóléti Szolgálat Hévíz; valamint Teréz Anya képe látható középen. Használatára a szolgálat szakmai vezetője jogosult.

A szolgálat belső iratanyagait hitelesítendő, illetve boríték címzésére használandó hosszú bélyegzőn a szolgálat teljes neve, címe, elérhetősége szerepel. Használatára a szakmai vezető és a családgondozók jogosultak.

11/a Az intézmény jogállása

Jogi személyiséggel rendelkező költségvetési szerv.

11/b Az intézmény gazdálkodási jogköre:

Önálló gazdasági szervezettel nem rendelkező költségvetési szerv.

11/c A költségvetési szerv gazdasági feladatait a munkamegosztás és felelősségvállalás rendjét tartalmazó megállapodásban rögzítettek szerint Hévíz Város Önkormányzat Gazdasági, Műszaki Ellátó Szervezet (továbbiakban: GAMESZ) látja el.

12. Kötelezettség vállalás:

Kötelezettségvállalási jogkörrel rendelkezik az intézményvezető és a GAMESZ gazdasági vezetője együttesen.

13. Ellenjegyzés:

Az intézmény által vállalt kötelezettségek ellenjegyzője a GAMESZ gazdasági vezetője vagy az általa írásban meghatalmazott személy.

14. Utalványozás:

Az utalványozó az intézményvezető, távolléte alatt az intézményvezető helyettes.

15. Cégszerű aláírás:

Cégszerű aláírásra az intézményvezető és a GAMESZ gazdasági vezetője együttesen jogosult minden esetben. Távollétük esetén a munkakör szerinti helyettes az aláíró.

Bankszámla feletti rendelkezési jogosultságot is csak cégszerű aláírással lehet érvényesíteni.

Bankszámla nyitásra csak a felügyeleti szerv jogosult.

Bankszámlaszám: OTP Banknál vezetett: 11749039-16901632

16. Az intézmény jelzőszámai:

Működési engedély száma telephelyenként:

S0025503 szociális étkeztetés,

S0025503 házi segítségnyújtás,

S0025503 jelzőrendszeres házi segítségnyújtás,

S02257756 nappali ellátás

S0025503 és S0025565 bentlakásos szociális ellátás

S0025503 és S0273218 gyermekjólét és családsegítés

S0288659 bölcsődei ellátás

302-2/2006 védőnői szolgálat (7901 szakmakód)

ZA-01R/098/01054-3/2014. háziorvosi ügyeleti ellátás (4601 központi ügyelet)

ZA-01R/098/01054-3/2014. ifjúsági-egészségügyi gondozás (6306 ifjúságorvoslás)

háziorvosi alapellátás

házi gyermekorvosi alapellátás

fogorvosi alapellátás

17. Az intézmény egységei, férőhelyei:

a) Alapszolgáltatások:

* Szociális étkeztetés
* Házi segítségnyújtás: 69 fő
* Jelzőrendszeres házi segítségnyújtás

kihelyezhető készülékek száma 100 db jelzőkészülék

* Nappali ellátást nyújtó intézmény:

Idősek Klubja 8380 Hévíz, Vörösmarty u. 38. 25 fő

* Család- és Gyermekjóléti Szolgálat

8380 Hévíz, Kossuth Lajos u. 5.

* Bölcsődei ellátás 26 fő (2 csoport)

8380 Hévíz, Sugár u. 7.

b) Szakellátási intézmények:

- Idősek Otthona I. 8380 Hévíz Szent A. út 11/A 32 fő

- Idősek Otthona II. 8380 Hévíz, Honvéd u. 2. 25 fő

c) Egészségügyi alapellátás:

Védőnői Szolgálat 8380 Hévíz, József A. u. 2.

Háziorvosi alapellátás 8380 Hévíz, József A. u. 2.

Háziorvosi ügyeleti ellátás 8380 Hévíz, József A. u. 2.

Fogorvosi alapellátás 8380 Hévíz, József A. u. 2.

Ifjúsági-egészségügyi gondozás 8380 Hévíz, József A. u. 2.

d) Központi irányítás

Munkaügy, pénztár, szociális asszisztens 8380 Hévíz, Szent András u. 11/A

18. Az alapítás éve, az alapító okirat kelte, száma:

A TASZII 2491/2002. szám alatt, 2002. szeptember 3. napján kelt alapító okirat alapján 2002. október 1. napján kezdte meg határozatlan ideig szóló működését.

**A fenntartó az intézmény alapító okiratát ……………………….-ai ülésén, ………………** normatív határozattal módosította és hagyta jóvá. Hatályba lépésének napja 2016. január 1. napja.

**C.**

**AZ INTÉZMÉNY SZERVEZETI EGYSÉGEI, FELADAT- ÉS HATÁSKÖRÖK**

**I. Az intézmény szervezete**

1. Az Intézmény szervezeti felépítése:

A TASZII integrált szervezeti formában működő intézmény.

A szervezeti integráció, az alap és szakosított szolgáltatások egy szervezeti keretben történő működtetése, amely a különböző ellátási formák egymásra épülésével, a részterületek együttműködésével valósul meg a kompetencia határok betartásával, a komplex és magas színvonalú szolgáltatás nyújtás érdekében.

Az Intézmény vezetője a TASZII egyszemélyi felelős vezetője. Munkáját a fenntartó irányításával, a munkaköri leírásban foglaltaknak megfelelően végzi. Munkáltatói és fegyelmi jogkörébe tartoznak az intézmény munkatársai. Felelős a TASZII magas szakmai színvonalon történő működtetéséért, fejlesztéséért, a gazdálkodásért, jogszabályok és helyi rendeletek által hatáskörébe utalt feladatok ellátásáért, a munkahelyi és etikai helyzetért, a hatályos jogszabályok betartásáért, intézkedéseiért.

Szakmai helyettese az intézményvezető helyettes, gazdasági ügyekben a GAMESZ gazdasági vezetője.

*Az intézmény szervezeti felépítését az 1. mellékletet képező ágrajz tartalmazza.*

**2. Az egyes szervezeti egységek megnevezése, feladataik- és egymás közti viszonyaik ismertetése:**

2.1 ALAPSZOLGÁLTATÁSOK:

2.1.1. Szociális étkeztetés:

Szociálisan rászoruló személyek, elsősorban időskorúak, akik önmaguk, illetve eltartottjaik részére tartósan vagy átmeneti jelleggel nem képesek biztosítani, különösenkoruk, egészségi állapotuk, fogyatékosságuk, pszichiátriai betegségük,szenvedélybetegségük, vagyhajléktalanságuk okán. Részére a szükségleteknek megfelelően helyben fogyasztással, elvitellel, vagy lakásra szállítással napi egyszeri meleg étkezés biztosítása.

*A szolgáltatások igénybevételének rendje:*

Étkeztetésben részesíthető Hévíz közigazgatási területén bejelentett lakhellyel rendelkező szociálisan rászoruló személy.

A szolgáltatás igénylése az intézmény által rendszeresített nyomtatványon lehetséges, szóbeli kérelem esetén a szociális asszisztens segít ennek kitöltésében. Az ellátás iránti kérelem előterjesztésekor minden esetben be kell nyújtani a személyes gondoskodást nyújtó szociális ellátások igénybevételéről szóló 9/1999.(XI.24.) SzCsM rendelet 1. mellékletének II. része szerinti jövedelemnyilatkozatot.

A szolgáltatás térítés ellenében vehető igénybe. A térítési díjak összegét minden évben az Önkormányzat Képviselő-testülete az intézményi térítési díjakról szóló helyi rendeletben határozza meg.

A szolgáltatás hétfőtől péntekig, rendkívüli esetben hétfőtől vasárnapig vehető igénybe, melyről az intézményvezető dönt mérlegelést követően.

A szolgáltató a tájékoztatás elvégzése után megköti a megállapodást, és vezeti a jogszabály alapján előírt nyilvántartásokat. A dokumentáció és nyilvántartás vezetéséért, papír alapon és elektronikusan egyaránt - különösen tevadmin, felelős személy a szociális asszisztens, helyettese az intézményvezető által kijelölt személy.

2.1.2. Házi segítségnyújtás:

A házi segítségnyújtás olyan ellátási forma, amely az igénybevevő önállóéletvitelének fenntartását - szükségleteinek megfelelően – lakásán, lakókörnyezetében biztosítja.

Az ellátás két formája: személyi gondozás és szociális segítés, melynek tartalmát a vonatkozó rendeletek alapján a szakmai program részletesen tartalmaz.

A vezető gondozónő az ellátás megkezdése előtt meghatározza, hogy az ellátottnak milyen mértékben szükséges személyi gondozás, és szociális segítés nyújtása. A döntésről egyeztet az ellátottal, valamint az esetfelelős gondozónőt tájékoztatja erről, hogy a gondozási terv ezek alapján készüljön el.

A házi segítségnyújtást a Hévíz, Alsópáhok és Cserszegtomaj közigazgatási területén bejelentett lakhellyel, valamint a végrehajtási rendeletben meghatározott mértékű gondozási szükséglettel rendelkező személyek részére biztosítja.

A szolgáltatás igénybevételének rendje:

A szolgáltatás igénylése az intézmény által rendszeresített nyomtatványon történik, szóbeli kérelem esetén a vezető gondozónő segít ennek kitöltésében. Az ellátás iránti kérelem előterjesztésekor minden esetben be kell nyújtani a személyes gondoskodást nyújtó szociális ellátások igénybevételéről szóló 9/1999.(XI.24.) SzCsM rendelet 1. mellékletének I. része szerinti egészségi állapotra vonatkozó igazolást és a II. része szerinti jövedelemnyilatkozatot*.*

Ellátást kezdeményezheti a rászoruló, annak hozzátartozója, egészségügyi intézmény, háziorvos, lakókörnyezet, társadalmi- egyházi szervezet (stb.).

*Az ellátás kizárólag az igénylő kérelmére nyújtható.*

A térítési díjak összegét minden évben Hévíz Város Önkormányzat Képviselő-testülete a feladat – ellátási megállapodással érintett Községekkel egyetértésben az intézményi térítési díjakról szóló helyi rendeletben határozza meg.

*Feladatai:*

A benyújtott kérelem alapján előgondozásra kerül sor a szakfeladat vezetője által, melynek része a gondozási szükséglet felmérése, ezt követően kerül sor a megállapodás megkötésére, valamint a jogszabály alapján előírt nyilvántartások vezetése kezdetét veszi a szolgáltatás nyújtással egyidejűleg.

„A benyújtott kérelem alapján a szakfeladat vezető előgondozást végez, melynek része a gondozási szükséglet felmérése. Ezt követően kerül sor a megállapodás megkötésére, valamint a jogszabály alapján előírt nyilvántartások vezetésére. Ezzel egyidejűleg kezdetét veszi a szolgáltatás nyújtása. A szolgáltatás nyújtását szakképzett gondozónő végzi az ellátott otthonában és otthonán kívül egyaránt, az 1/2000. SzCsM rendelet 5. sz. melléklete szerint. (azaz)

Összefoglalva: segítő kapcsolat kialakítása és nyújtás, személyi higiéné megtartása, kialakítása, lakókörnyezeti higiéné, háztartási tevékenység, terápiakövetés, fizikai támogatás- mindezt a jogszabály által előírt módon dokumentálja. Tevékenységüket vezető gondozónő irányítása, koordinálása mellett végzik.

A vezető gondozónő feladata különösen: adminisztráció, előgondozás, havi és negyedéves összegzés, munkaszervezés, helyettesítés megoldása, napi és havi jelentések készítése, szakmai egyeztetések, irányítás, felmérés, fejlesztés.

2.1.3. Jelzőrendszeres házi segítségnyújtás:

A jelzőrendszeres házi segítségnyújtás a saját otthonukban élő, egészségi állapotuk és szociális helyzetük miatt rászorulók részére az önálló életvitel fenntartása mellett felmerülő krízishelyzetek elhárítása céljából nyújtott ellátás.

A jelzőrendszeres házi segítségnyújtást a Hévíz, és Cserszegtomaj közigazgatási területén bejelentett lakhellyel rendelkező azon személyek részére biztosítja, akik a jogszabály alapján rászorulónak minősülnek, azaz: 65 év feletti egyedül élő, súlyosan fogyatékos vagy pszichiátriai beteg, kétszemélyes háztartásban élő 65 év feletti súlyosan fogyatékos vagy pszichiátriai beteg személy.

A jelzőrendszeres házi segítségnyújtás az ellátott személy segélyhívása esetén a diszpécser központba érkezett hívást követően az ügyeletes gondozónak a helyszínen történő haladéktalan, 30 percen belüli megjelenését, a probléma megoldása érdekében a szükséges intézkedés azonnali megtételét. A gondozónő a kiérkezést követően felméri a veszélyhelyzetet, és kompetens beavatkozást eszközöl: személyesen közreműködik a veszélyhelyzet elhárításában, vagy amennyiben a helyzet nem tartozik az hatáskörébe, intézkedést kezdeményez, különösen ügyeletes orvost, mentőt, rendőrt hív.

A szolgáltatás igénylése az intézmény által rendszeresített nyomtatványon történő kérelemre indul, szükség esetén a jelzőrendszeres vezető gondozónő segítséget nyújt. Az ellátás iránti kérelem előterjesztésekor minden esetben be kell nyújtani a személyes gondoskodást nyújtó szociális ellátások igénybevételéről szóló 9/1999.(XI.24.) SzCsM rendelet 1. mellékletének I. része szerinti egészségi állapotra vonatkozó igazolást és a II. része szerinti jövedelemnyilatkozatot, valamint csatolni szükséges a szociális rászorultságot igazoló dokumentumokat, különösen: személyi igazolvány másolat, lakcímkártya másolat, súlyos fogyatékosság igazolása, pszichiáter szakorvos igazolása.

A szolgáltatás az igény benyújtását követő előgondozás, valamint szociális rászorultság vizsgálat után, térítésmentesen vehető igénybe hévízi lakosoknak. A térítési díjak összegét minden évben Hévíz Város Önkormányzat Képviselő-testülete az intézményi térítési díjakról szóló helyi rendeletében határozza meg.

A kérelem elbírálását követően a gondozónő felveszi a kapcsolatot a technikai működtető céggel, majd egyeztet a készülék beszerelés időpontjáról, a használati oktatás, tanácsadás idejéről.

A jelzőrendszeres vezető gondozónő ellátja a nappali ügyeletet, vezeti a szükséges dokumentációkat, nap, havi jelentést készít, valamint koordinálja, szervezi a 0 – 24 óráig tartó, folyamatos ügyelet megszervezését.

Az ügyeletet ellátó gondozónő köteles ügyeleti időben 30 percen belül a jelzést tevő ellátott otthonában megjelenni, a szükséges intézkedést megtenni, dokumentációt készíteni.

2.1.4. Nappali ellátást nyújtó intézmény:

Idősek Klubja:

A saját otthonukban élő, szociális és mentális támogatásra szoruló, önmaguk ellátására részben képes időskorúak napközbeni ellátására szolgál. Célja a hiányzó családi gondoskodás pótlása, életkörülmények javítása, egészségi állapot folyamatos ellenőrzése és lehetőséghez mérten javítása. Harmonikus életvitel megteremtése, egyedüllét feloldása, valamint a tétlenséggel járó káros hatások megszüntetése.

A szolgáltatás igénybevételének rendje:

A szolgáltatás igénylése az intézmény által rendszeresített nyomtatványon szükséges, szóbeli kérelem esetén a klubvezető segít ennek kitöltésében. Az ellátás iránti kérelem előterjesztésekor minden esetben be kell nyújtani a személyes gondoskodást nyújtó szociális ellátások igénybevételéről szóló 9/1999.(XI.24.) SzCsM rendelet 1. mellékletének I. része szerinti egészségi állapotra vonatkozó igazolást és a II. része szerinti jövedelemnyilatkozatot.

A szolgáltatás az igénylés benyújtását követően térítésmentesen vehető igénybe. A térítési díjak összegét minden évben az önkormányzat helyi szociális rendeletben határozza meg.

A nappali ellátást igénybe vevők egészségi állapotának megőrzése, a meglévő szellemi képességek megtartása mellett ez az ellátási forma a hozzátartozók tehermentesítését is szolgálja – valamint előkészíti a későbbiekben esetlegesen szükségessé váló bentlakásos gondoskodást, valamint nagy hangsúlyt kap a foglalkoztatás és az egyéni bánásmód elve állapotromlásuk megakadályozása érdekében.

A nappali ellátást az intézmény Hévíz közigazgatási területén, továbbá Cserszegtomaj közigazgatási területén élők számára feladat-ellátási megállapodás alapján, bejelentett lakhellyel rendelkező személy, illetve törvényes képviselője kérelmezheti.

*A nappali ellátás nyújtó intézmények feladatai*:

Olyan szolgáltatások, foglalkozások, klubélet szervezése, mely előzetes igényfelmérésen alapszik, személyes, egyéni és csoportos, figyelembe veszi az egyén szükségleteit, az egészség megőrzés, javítás szem előtt tartására törekszik. Kiemelten fontos a pihenésre lehetőséget biztosító hely és légkör megteremtése, tisztálkodásra, ruházat tisztítására alkalmas helyiség biztosítása.

A benyújtott igények alapján a megállapodás döntésre történő előkészítése, a jogszabály alapján előírt nyilvántartások vezetése.

2.1.5. Család- és Gyermekjóléti Szolgálat

A Család- és Gyermekjóléti Szolgálat tevékenységének célja, hogy mindenki számára elérhető módon, az önkéntesség és a kölcsönös együttműködés elve alapján térítésmentesen nyújtsa szolgáltatásait a hozzá fordulóknak. Feladatainak végzése során törekedjen arra, hogy a működési területén élők és hozzá fordulók részére szolgáltatásai a lehető legegyszerűbb módon igénybe vehetők legyenek. Működéséről a legszélesebb körű információ a lakosság rendelkezésére álljon. Feladat-ellátási megállapodás alapján működési területe Hévíz Város, Alsópáhok és Cserszegtomaj Községek területe.

Szociális segítő munka:

Személyes gondoskodást nyújtó alapellátás a szociálisan rászorulók részére, általános és speciális segítő szolgáltatása keretében segítségnyújtás a szociális és mentálhigiénés problémái vagy krízishelyzete miatt rászoruló személynek, családnak, az ilyen helyzethez vezető okok megelőzések a krízishelyzet megszüntetése, valamint az életvezetéshez szükséges képességek megőrzése céljából. A gyermekjóléti alapellátás célja a gyermek testi, értelmi, érzelmi és erkölcsi fejlődésének, jólétének, a családban történő nevelkedésének elősegítése, a veszélyeztetettség megelőzése, a családban történő nevelkedésének elősegítése, a veszélyeztetettség megelőzése.

Az általános szociális segítő szolgáltatáson túl speciális segítő szolgáltatás nyújtása a tartós munkanélküliek, aktív korú nem foglalkoztatottak, fiatal munkanélküliek, adósságterhekkel küzdők, fogyatékkal élők, krónikus betegek, szenvedélybetegek, pszichiátriai betegek, kábítószer problémával küzdők és családtagjaik számára egyéni és csoportos formában egyaránt. Emellett fontos az ifjúsági tanácsadás működtetése és információs szolgáltatásokat biztosító programok szervezése. Tevékenységi körébe tartozik a közösségfejlesztő programok szervezése, egyéni és csoportos készségfejlesztés, a tartós munkanélküliek, a fiatal munkanélküliek, az adósságterhekkel és lakhatási problémákkal küzdők, a fogyatékossággal élők, a krónikus betegek, a szenvedélybetegek, a pszichiátriai betegek, a kábítószer-problémával küzdők, illetve egyéb szociálisan rászorult személyek és családtagjaik részére tanácsadás nyújtását, valamint kríziskezelés, nehéz élethelyzetben élő családokat segítő szolgáltatások.

Veszélyeztetettséget és krízishelyzetet észlelő és jelző rendszert működtet, ennek keretében elősegíti különösen az egészségügyi szolgáltatók, oktatási intézmények, a család- és gyermekjóléti központ, a nevelési oktatási intézmények, bölcsőde, a gondozási központ, rendőrség, ügyészség, hatóságok, valamint a társadalmi szervezetek, egyházak és magánszemélyek részvételét a megelőzésben.

Tájékoztatást ad a szociális, a családtámogatási és a társadalombiztosítási ellátások formáiról, az ellátáshoz való hozzájutás módjáról. Szociális, életvezetési és mentálhigiénés tanácsadást nyújt. Segítséget nyújt az egyénnek a szociális, gyermekjóléti, gyermekvédelmi ügyek vitelében. Segítő beszélgetés során meghallgatja az egyén, család panaszát és lehetőség szerint intézkedik annak orvoslása érdekében. Komplex családgondozással elősegíti a családban jelentkező krízis, működési zavarok, illetve konfliktusok megoldását, segítséget nyújt az egyének, családok kapcsolatkészségének javításához, szükség esetén javaslatot tesz a család- és gyermekjóléti központ felé további intézkedés, segítségnyújtás céljából.

A segítő tevékenységet az egyénre, családra vonatkozóan elkészített esetnapló alapján, személyes kapcsolat keretében végzi, dokumentálása a forgalmi naplóban történik. Az egynél több találkozást igénylő eseteket esetnaplóban kell dokumentálni*.* A segítségnyújtás szakmai tartalmát az ellátás igénybevételekor írásban kell rögzíteni.

Feladata a családgondozók alkalmazásával annak biztosítása, hogy a család, illetve a veszélyeztetett gyermekek rendelkezésére állhasson olyan segítő szakember, akihez önként fordulhatnak.

A pénzbeli szociális ellátások területén az igazgatási döntés-előkészítés érdekében helyszíni környezettanulmányokat végez.

Speciális szolgáltatásként az ellátási területen lévő oktatási intézményekben végzett iskolai szociális munka célja, hogy olyan gyermekek kerüljenek ki az iskola falai közül, akik ismerik magukat és képesek saját és környezetük szociális problémájának megoldására, valamint a változásokhoz való alkalmazkodás kialakítására(felelősségérzet), illetve támogatást tudjanak nyújtani a sikeres iskolai munka és a tovább tanulás érdekében, a gyerekek szociális hátterének biztosításával.

A szolgálatnál folyó szakmai munkát szakmai vezető irányítja, akinek a feladata a beérkező jelzések koordinálása, esetelosztás, helyettesítés megszervezése, rendszeres esetmegbeszélések kezdeményezése, a jelzőrendszeri ülések és éves tanácskozás szervezése és lebonyolítása, valamint a közvetlenül alá beosztottak szakmai munkájának segítése, ellenőrzése, valamint egyéb, alternatív szolgáltatások szervezése, koordinálása (nyári tábor, kézműves műhely, preventív jellegű programok).

2.1.6. Bölcsődei ellátás

Bölcsődei csoportok száma: 2

A bölcsőde feladata a családban nevelkedő 3 éven aluli gyermekek napközbeni ellátása, szakszerű gondozása és nevelése, harmonikus testi-szellemi fejlődésének elősegítése az életkor és egyéni sajátosságok figyelembevételével. Az intézmény a bölcsődei ellátás keretében a gyermek életkorának és egészségi állapotának megfelelően biztosítja:

* + A megfelelő textíliát és bútorzatot
  + A játéktevékenység feltételeit
  + A szabadban való tartózkodás feltételeit
  + Az étkeztetést

A bölcsődei gondozás-nevelés minimumfeltételeit a Nemzeti Család- és Szociálpolitikai Intézet által kiadott **Módszertani levél** tartalmazza.

A bölcsőde működése:

A bölcsődei ellátás kérelemre indul.

A bölcsőde a fenntartó rendelkezése alapján 5 napos munkarend szerint üzemel hétfőtől-péntekig 630 – 1700 óráig.

Nyári időszakban a felújítási, karbantartási, takarítási munkák miatt a bölcsőde a székhely óvodájával azonos időben zár be.

A zárás időpontját, az adott év február 15-ig kifüggesztjük a faliújságra.

A gyermekek napirendjét életkoruknak és az évszaknak megfelelően kell rögzíteni.

A bölcsődei alkalmazottak munkarendjét az éves munkaterv tartalmazza.

Bölcsődében 20 hetes kortól 3 éves életkor betöltéséig vehetők fel azok a családban nevelkedő gyermekek, akiknek a napközbeni otthoni ellátását, gondozását szülei nem tudják biztosítani, akiknek egészséges fejlődése érdekében - szociális-, vagy egyéb ok miatt – szükséges a bölcsődei szakszerű gondozás, nevelés.

Ha a gyermek nem érett meg az óvodai nevelésre, a 4. életévének betöltését követő augusztus 31-ig tovább gondozható a bölcsődében.

A gyermek bölcsődébe történő felvételét a szülő hozzájárulásával kezdeményezheti:

* + Védőnő
  + Háziorvos, gyermekorvos
  + Szakértői- és rehabilitációs bizottság
  + Szociális, illetve családgondozó
  + Család- és gyermekjóléti szolgálat
  + Gyámhatóság

A gyermek gondozása, nevelése:

A bölcsőde valamennyi alkalmazottjának, de különösen az orvosnak és a kisgyermeknevelőnek a legfontosabb feladata a gyermek testi és pszichés szükségleteinek kielégítése, a fejlődés elősegítése.

A folyamatos napirendnek meg kell felelnie a gyermek fejlettségi szintjének, elegendő időt kell biztosítani a gondozási műveletekre, a játéktevékenységre. A bölcsőde berendezésével, felszerelésével olyan kellemes, esztétikus környezet kialakítására kell törekedni, amely reprezentálja az intézmény működési célkitűzéseit, családsegítő, otthont pótló jellegét.

Bár a gyermekek gondozása, nevelése közösségben történik, lehetőség szerint törekedni kell az egyéni bánásmód elvének érvényesítésére, a gyermeki személyiségének figyelembe vételével. A kisgyermeknevelők ennek érdekében a legkorszerűbb szakmai irányelveket, módszertani ajánlásokat alkalmazzák.

A gyermek egészségügyi ellátása:

A bölcsődébe felvett gyermeket a bölcsőde orvosa a felvételtől számított négy héten belül általános vizsgálatban részesíti. A bölcsődés gyermek általános vizsgálata rendszeres, negyedévente történik. A gyermek bölcsődei tartózkodása alatt csak a bölcsőde orvos által engedélyezett gyógyszereket szedheti, ezek beadásáról a kisgyermeknevelő gondoskodik.

A kisgyermeknevelő a lázas, a betegségre gyanús gyermeket köteles az orvosnak megmutatni, ha a tüneteket az orvos távollétében észleli, köteles lázcsillapításról gondoskodni, az üzenő füzetbe írt észlelésével a háziorvoshoz irányítani. Ilyen eset után a gyermeket csak orvosi igazolással lehet visszavenni a bölcsődébe.

A gyermekeknek minden évszakban az időjárástól függően biztosítani kell a napi egyszeri levegőn tartózkodást. A bölcsődei szakemberek felelősek a gyermekek egészséges életmódra neveléséért.

A bölcsődei részleg higiénéje:

A tagintézmény vezetőnek /szakmai vezető/ a takarítást és a fertőtlenítést rendszeresen ellenőrizni kell. A bölcsőde dolgozóinak a gondozási, takarítási munkák során a mindenkor érvényes higiénés rendszabályok alapján kell eljárniuk, az erre vonatkozó utasításokat hozzáférhető helyen kell tartani, vagy kifüggeszteni.

Fertőző betegségek gyanúja, vagy előfordulása esetén az érvényben lévő közegészségügyi rendelkezések, és tisztiorvosi utasítások szerint kell eljárni.

A gyermekek óvodába történő átadása:

A 3. életévét betöltött gyermek a gondozási nevelési év végéig tartózkodhat a bölcsődében, amennyiben testi, vagy szellemi fejlettségi szintje alapján még nem érett az óvodai nevelésre és óvodai jelentkezését a bölcsőde orvosa nem javasolja, bölcsődében gondozható 4. életévének betöltését követő augusztus 31-ig. Az óvodai átadást illetően a gyermek a kisgyermeknevelők a szülőkkel és a gyermek leendő óvónőjével szorosan együttműködik.

Kapcsolattartás a szülőkkel:

A bölcsődelátogatás, a szülővel történő fokozatos beszoktatás és napi találkozások során a szülők megismerik a bölcsődei nevelés elveit és gyakorlatát, a kisgyermeknevelők pedig a szülők segítségével megismerik a gyermek szokásait. A bölcsőde együttműködik mindazokkal, akik a családnak nyújtott szolgáltatások és ellátások során a gyermekkel, illetve a gyermek családjával kapcsolatba kerülhetnek (gyermekjóléti szolgálat, védőnői szolgálat, háziorvosi szolgálat, nevelési tanácsadó, korai fejlesztés szakemberei, gyermekvédelmi szakellátás, gyámhatóság)

A bölcsőde működtetése során kiemelt figyelmet fordít a hagyományok ápolására, az ünnepekre való felkészülésre, melybe lehetőség szerint a szülőket is bevonja.

2.1.7. Központi ügyeleti szolgálat

A központi ügyeleti rendszer a napi munkarenden kívül bekövetkező sürgősségi esetekben az egészségügyi ellátás folyamatos igénybevételének lehetőségét biztosítja.

A központi ügyeleti ellátás célja:

Az egészségügyi szolgáltatók napi munkarend szerinti munkaidő befejezésének időpontjától a következő napi munkarend szerinti munkaidő kezdetéig a beteg vizsgálata, egészségi állapotának észlelése, alkalomszerű és azonnali sürgősségi beavatkozások elvégzése, illetőleg fekvőbeteg-gyógyintézetbe történő sürgősségi beutalása, valamint a külön jogszabályokban meghatározott eljárásokban való részvétel.

* A központi ügyeletben az Önkormányzattal kötött külön Együttműködési (Feladat-ellátási) Megállapodás alapján részt vesz a területi ellátási kötelezettségű háziorvos és területi ellátási kötelezettség nélküli háziorvos, amennyiben a vonatkozó képzettségi előírásoknak megfelel. Az intézményvezető az Önkormányzatokkal külön feladat-ellátási megállapodást köt. A központi ügyeletben közreműködő egészségügyi szolgáltatókkal megbízási szerződés kötésére az intézményvezető jogosult.
* A központi ügyeleti kötelezettség ellátható megbízással, vagy vállalkozás formájában.
* A központi ügyeleti beosztást egy hónapra előre az ügyeleti koordinátor a hatályos jogszabályi előírások alapján – legkésőbb az adott hónapot megelőző hónap 15-ig – állítja össze, és hagyja jóvá, melyről az illetékes hatóságokat, szerveket tájékoztatja.
* A központi ügyeleti szolgálatra beosztott orvos akadályoztatása esetén, illetve rendkívüli helyzetben – jelentési kötelezettség mellett -, maga gondoskodik helyettesítéséről. Előre tervezett csere esetén a mindenkor hatályos jogszabályok, a Zala Megyei Kormányhivatal Keszthelyi Járási Hivatal Népegészségügyi Osztályának előírásai szerinti dokumentációt kell elkészíteni. Amennyiben az ügyletet nem hévízi háziorvos veszi át, úgy az ügyeletet átadó köteles biztosítani, hogy mindazon információkkal (ügyeleti szolgálat működési szabályzata, jelentési kötelezettségek, járványügyi kötelezettségek ismerete, stb.) el legyen látva az átvevő orvos. Amennyiben az orvos helyettesről gondoskodni nem tud, köteles – az akadály megjelölésével – az ügyelet működtetője (intézményvezető) közreműködését kérni. E kérését úgy kell előterjesztenie, hogy még megfelelő idő álljon rendelkezésre a helyettesítés megoldására. Amennyiben helyettes állítása nem lehetséges, úgy az orvosnak az ügylet megkezdése előtt legalább 24 órával más orvos kijelölését kell kérnie a Zala Megyei Kormányhivatal Keszthelyi Járási Hivatal Népegészségügyi Osztályától. Az intézmény közreműködik a helyettesítés megoldásában. A Zala Megyei Kormányhivatal Keszthelyi Járási Hivatal Népegészségügyi Osztályának készenléti mobilszáma: 30/956-55-56. Helyettesítést – a területi ellátási kötelezettségű, ügyeletben résztvevő háziorvosokon kívül – csak a jogszabályok által előírt képesítéssel, biztosítással, engedélyekkel, valamint az intézményvezetőjének előzetes írásbeli hozzájárulásával rendelkező orvos végezhet.

Az ügyelet rendjét a vonatkozó jogszabályok, az Országos Egészségbiztosítási Pénztárral kötött szerződés, a Zala Megyei Kormányhivatal Keszthelyi Járási Hivatal Népegészségügyi Osztályának vonatkozó előírásai, az ügyeleti szolgálat működési szabályzata, valamint az intézet alkalmazottai esetén a munkaköri leírások szabályozzák.

2.1.8. Egészségügyi alapellátás

A beteg lakóhelyén, illetve annak közelében biztosítani kell, hogy választása alapján igénybe vehető, hosszú távú, személyes kapcsolaton alapuló, nemétől, korától és betegsége természetétől függetlenül folyamatos egészségügyi ellátásban részesüljön.

Az alapellátás célja:

a) az ellátott lakosságra vonatkozó megelőző tevékenység,

b) az egyén

ba) egészségi állapotának figyelemmel kísérése, valamint egészségügyi felvilágosítása és nevelése,

bb) külön jogszabályban meghatározott kompetencia keretében történő gyógykezelése, gondozása és rehabilitációja az adott diagnosztikus és terápiás háttér mellett,

bc) szakorvoshoz történő irányítása a betegség megállapítása, kezelési terv készítése vagy terápiás ellátás céljából,

bd) gyógykezelése, házi ápolása és rehabilitációja a kezelőorvos által javasolt terápiás terv alapján,

c) szükség esetén a bb) és a bd) alpontban foglaltaknak a beteg otthonában történő ellátása, illetőleg a beteg otthonában végzendő szakorvosi konzílium kérése.

* Az alapellátásból feladatot átvállaló egészségügyi közreműködők maguk közül ügyeletvezetőt választhatnak, akinek feladata a folyamatos kapcsolattartás az intézmény vezetésével a vállalkozásokat, megbízásokat érintő kérdésekben a feladatátvállalási szerződés, valamint az ügyeleti szolgálat működési szabályzat betartását illetően. A kollegiális képviselő a szakterületét érintő kérdésekben tanácsával segíti az intézményvezető munkáját, segíti az intézmény vezetése és a vállalkozó orvosok közti kapcsolattartást.

2.1.8.1. Háziorvosi ellátás

A háziorvosi ellátás szervezete:

A háziorvosi ellátást területi kötelezettség vállalásával; az egészségbiztosítóval és a fenntartó önkormányzattal kötött szerződés alapján háziorvosi vállalkozások végzik. A feladatátvállalás szabályozását külön szerződés tartalmazza.

2.1.8.2. Házi gyermekorvosi ellátás

A házi gyermekorvosi ellátás szervezete:

A háziorvosi ellátást területi kötelezettség vállalásával; az egészségbiztosítóval és a fenntartó önkormányzattal kötött szerződés alapján háziorvosi vállalkozás végzik. A feladatátvállalás szabályozását külön szerződés tartalmazza.

2.1.8.3. A fogorvosi alapellátás

A fogorvosi alapellátás szervezete:

A fogorvosi alapellátást területi kötelezettség vállalásával, az egészségbiztosítóval és önkormányzattal kötött szerződés alapján egészségügyi vállalkozások végzik. Az intézménnyel való kapcsolatot és kötelezettségeket külön szerződés szabályozza.

2.1.9. Védőnői Szolgálat

A védőnői ellátás területi kötelezettség alapján a Zala Megyei Kormányhivatal Népegészségügyi Szakigazgatási Szerv Járási vezető védőnő szakmai felügyelete alatt végzett tevékenység.

2.1.9.1.Család- és nővédelmi gondozás

A család- és nővédelmi gondozás célja

1. a gyermekvállalás optimális biológiai és pszichés körülményeinek elősegítése a fogamzás előtti gondozás és genetikai tanácsadás, valamint a termékenységi ciklus alatti gondozás (a várandós anya gondozása, a magzat születés előtti gondozása, a gyermekágyas és szoptató anya gondozása) eszközeivel,
2. megismertetni az egyénekkel azokat a családtervezési ismereteket - ideértve a terhesség-megszakítással járó veszélyeket is - és fogamzásgátló módszereket, amelyekkel megtervezhetik és elősegíthetik utódaik fogantatását a kívánt számban és időben, hogy a gyermekek minél jobb egészségi állapotban születhessenek meg,

*c)* a nők biológiai sajátosságaihoz igazodó, fokozott védelmükhöz szükséges összetett megelőzési tevékenység, ideértve a fogamzó képesség előtti, a termékenységi ciklusok közötti, valamint a fogamzó képes kor utáni egészségvédelmet.

2.1.9.2. Ifjúság-egészségügyi gondozás

Az ifjúság-egészségügyi gondozás célja a kiskorúak harmonikus testi és lelki fejlődésének elősegítése. Ennek során biztosítani kell:

a) az egészségnevelést,

b) az életkoruknak megfelelő szűrővizsgálatokat,

c) az életkorhoz kötött kötelező védőoltásokat, illetve azok megtörténtének és eredményességének vizsgálatát, továbbá a kampányoltásokat,

d) a pályaválasztási tanácsadás egészségügyi feladatait,

e) a beiskolázás előtti vizsgálatokat, a szakmai alkalmasság elbírálását, a szakképzést is nyújtó oktatási intézményekben az időszakos alkalmassági vizsgálatok elvégzését.

Az ifjúság-egészségügyi gondozás speciális feladata:

a) a veleszületett rendellenességgel élők, krónikus megbetegedésben vagy testi, érzékszervi, értelmi fogyatékosságban szenvedők – a háziorvossal történő együttműködésen alapuló – fokozott ellenőrzése, lelki gondozása és az egészséges közösségekbe történő beilleszkedés elősegítése,

b) az iskolai testneveléssel, könnyített és gyógytestneveléssel, a diáksporttal kapcsolatos egészségügyi feladatok ellátása,

c) a harmonikus testi és lelki fejlődést veszélyeztető körülmények, alkohol- vagy drogfogyasztás észlelése esetén a szülőkkel és a pedagógusokkal történő konzultáció után tanácsadás biztosítása, szükség esetén intézkedés kezdeményezése.

Az ifjúság-egészségügyi gondozás keretében:

*a)* ellenőrizni kell

*aa)* a közegészségügyi követelmények érvényesülését az elméleti és gyakorlati képzésre szolgáló helyiségekben, továbbá a szabadtéri foglalkoztatási és rekreációs területeken,

*ab)* a bölcsődében, a nevelési-oktatási intézményben folyó étkeztetést,

*ac)* a járványügyi előírások betartását,

*ad)* az elsősegélynyújtás feltételeinek meglétét,

*ae)* alkohol, kábítószer, egyéb pszichotróp anyagok és a dohánytermékek fogyasztására vonatkozó szabályok betartását,

*af)* a tanulók pszichológiai állapotát, terhelhetőségét,

*b)* fertőző megbetegedés esetén meg kell tenni a szükséges járványügyi intézkedéseket,

*c)* biztosítani kell a nevelési-oktatási intézményekben a gyermekek és tanulók első orvosi ellátását is.

Az ifjúság-egészségügyi gondozás részét képezi az iskola-egészségügyi ellátás.

Az egészségügyi alapellátás és szakellátás területén működő egészségügyi szolgáltatók feladataik ellátása során kiemelt figyelmet fordítanak a gyermekek egészségét veszélyeztető tényezők megelőzésére, felismerésére és megszüntetésére. Ennek érdekében együttműködnek a közoktatási, a család- és gyermekjóléti szolgálat, valamint a gyermekek védelmét ellátó intézményekkel, személyekkel, és szükség esetén megfelelő intézkedést kezdeményeznek.

2.1.9.3. Iskola-egészségügyi ellátás

* Az iskola-egészségügyi ellátás iskolaorvos és védőnő együttes szolgáltatásából áll, amelyet fogorvos és fogászati asszisztens közreműködésével látnak el.
* Az iskola-egészségügyi ellátást végző iskolaorvos és védőnő tevékenységét a gyermek, tanuló háziorvosával (házi gyermekorvosával), illetőleg körzeti védőnőjével egyeztetve és vele együttműködve végzi.
* Az iskola-egészségügyi, háziorvosi, házi gyermekorvosi, egyéb szakorvosi, körzeti védőnői, gyermekjóléti szolgálatok, pedagógiai szakszolgálatok, logopédus, gyógytornász és pszichológus, valamint az Állami Népegészségügyi és Tisztiorvosi Szolgálat illetékes intézetei a gyermekek és tanulók egészségvédelme érdekében együttműködnek, és az e feladat ellátásához szükséges adatokról egymást tájékoztatják.
* Az iskolaorvos a nevelési-oktatási intézményben, elsősegélyben részesített akut beteget további kezelésre a beteg háziorvosához (házi gyermekorvosához) vagy a bentlakásos intézet ellátását végző orvoshoz irányítja, szükség esetén intézkedik a beteg fekvőbeteg-intézetbe történő szállítása iránt.
* Az iskolaorvos és a védőnő egészségügyi kérdésekben, felkérésre, szakértőként közreműködik a nevelőtestület, illetve az iskolaszék, óvodaszék, kollégiumi-szék munkájában.
* A gyermekek, tanulók egészségügyi ellátását az orvos és a védőnő a nevelési-oktatási intézmény vezetőjével egyeztetett rend szerint végzi. Munkájukról beszámolnak az intézetvezetőnek, amennyiben vállalkozás formájában látják el a feladatot, statisztikai adatokat szolgáltatnak az intézet számára.

Iskola-egészségügyi orvosi ellátás

A nevelési-oktatási intézmény orvosa által ellátandó iskola-egészségügyi feladatok:

1. A gyermekek, tanulók egészségi állapotának szűrése, követése,

2. Alkalmassági vizsgálatok elvégzése,

3. Közegészségügyi és járványügyi feladatok,

4. Elsősegélynyújtás,

5. Részvétel a nevelési-oktatási intézmény egészségnevelő tevékenységében,

6. Környezet-egészségügyi feladatok,

7. Az ellátott gyermekekről, tanulókról nyilvántartás vezetése, a külön jogszabályok szerinti jelentések elkészítése.

Az iskolafogászati alapellátás

Az iskolafogászati alapellátás a fogorvosi alapellátás keretein belül valósul meg.

**2.2. SZAKOSÍTOTT ELLÁTÁS:**

Ápolást, gondozást nyújtó intézmény (idősek otthona)

Az Idősek Otthona olyan meghatározott gondozási szükséglettel rendelkező nyugdíjkorhatárt betöltött időskorú személyeket lát el, akik önmaguk ellátására nem, vagy csak folyamatos segítséggel képesek, illetőleg akiknek egészségi állapota rendszeres gyógyintézeti kezelést nem igényel. Az Idősek Otthonába azon 18. életévét betöltött személy is felvehető, aki betegsége miatt nem tud önmagáról gondoskodni, gondozási szükséglete az elvégzett vizsgálat alapján napi 4 órán túli.

Az idős emberek ápolása – gondozása komplex tevékenység. Az Otthon biztosítja az elemi szükségleteken kívül az idős, élettani állapotuknál fogva sérülékeny emberek megóvását a káros hatások következményeitől, szociális és egészségügyi szemlélettel törekszik arra, hogy a lakók életkörülményei az intézményben minél otthonosabbak legyenek.

A szolgáltatás feladata, hogy a szolgáltatást úgy nyújtsa az ellátottak részére, hogy az megfeleljen: a Szakmai Programnak, az Alapító okiratnak, a Házirendnek, az Etikai kódexben foglaltaknak, a jogszabályokban meghatározott feladat ellátási követelményeknek.

A gondozottak korának, egészségi állapotának megfelelő gondozás-ápolás, fizikai ellátás, egészségügyi és mentális ellátás, valamint az érdekvédelem biztosítása.

*A szolgáltatás igénybevételének rendje:*

A szolgáltatás igénylése az intézmény által rendszeresített nyomtatványon szükséges, szóbeli kérelem esetén az előgondozást végző ápolási koordinátor, vagy a szociális asszisztens segít ennek kitöltésében. Az ellátás iránti kérelem előterjesztésekor minden esetben be kell nyújtani a személyes gondoskodást nyújtó szociális ellátások igénybevételéről szóló 9/1999.(XI.24.) SzCsM rendelet 1. mellékletének I. része szerinti egészségi állapotra vonatkozó igazolást és a II. része szerinti jövedelemnyilatkozatot és a III. része szerinti vagyonnyilatkozatot. A vagyonnyilatkozatot abban az esetben nem kell benyújtani, ha a kérelmező a rendelet II. része szerinti jövedelemnyilatkozaton arról nyilatkozott, hogy vállalja a mindenkori intézményi térítési díjjal azonos személyi térítési díj megfizetését. A szolgáltatás az igénylés benyújtását követő előgondozás, gondozási szükséglet és jövedelem/vagyonvizsgálat után térítés ellenében vehető igénybe. A térítési díjak összegét minden évben Hévíz Város Önkormányzat Képviselő-testülete az intézményi térítési díjakról szóló rendeletben határozza meg.

Az idősek otthona a személyre szabott, egyéni ellátásra törekszik, különösen

- az egészségi és mentális állapot tekintetében

- biztosítja a napi ötszöri étkezést, szükség esetén megfelelő diéta biztosítása mellett

- egészségi állapot megőrzése érdekében biztosítja a lakók számára szakorvosokkal való ellátást, vagy annak megszervezését,

- terápiakövetést, gyógyszerek felíratását és beszerzését,

- egészségügyi intézménybe történő eljutást, vagy annak megszervezését

- mentálhigiénés foglalkoztatást egyéni és csoportos szinten (az egyéni szükségletek alapján), valamint foglalkoztatást

- kapcsolattartási lehetőséget a hozzátartozók, látogatók számára

- szabad vallásgyakorlás lehetőségét

Az intézmény feladatai ellátásához ápolási koordinátor vezetése mellett egészségügyi, illetve szociális végzettségű munkatársakat foglalkoztat. Az ápolási koordinátor feladata a napi munka szervezése, egészségügyi ellátás megszervezése, megfelelő higiénés viszonyok kialakításának megszervezése, kapcsolattartás orvosokkal, szakorvosokkal, beosztások készítése. A nővérek, gondozónők feladata a megfelelő testi higiénia biztosítása, étkezésben segítségnyújtás, mobilizálás, mozgatás, öltöztetés, a műszaknak megfelelő feladatok elvégzése.

**2.3. Központi irányítás**

A központi irányítás része a napi gazdasági feladatokat ellátó pénztáros, a szociális asszisztens, valamint a munkaügyi ügyintéző, közvetlen felettesük az intézményvezető. Feladata a TASZII hatékony, szakszerű és ésszerűen, takarékos intézményi gazdálkodásának előkészítése, szoros együttműködésben a GAMESZ gazdasági vezetőjével, könyvelőjével.

*Éves költségvetés tervezése:*

A költségvetési keretszámokat az intézményre vonatkoztatva az irányító szerv állapítja meg. A gazdálkodáshoz szükséges keretszámok kialakításához a tervezést megelőzően a várható bevételi források számbavételét, az élelmezési kiadásokat, bevételeket, a személyi juttatásokat és munkaadói járulékokat, valamint a dologi és felhalmozási kiadásokat az intézmény saját hatáskörben készíti elő a központi irányításban dolgozókkal.

*Az éves költségvetési előirányzatok megváltoztatása:*

A TASZII az előirányzatok felett a GAMESZ gazdasági vezetőjével együttesen rendelkezik. Az előirányzat felhasználási és előirányzat módosítási hatáskörét nem önállóan gyakorolja, módosítás szükségessége esetén a fenntartót tájékoztatja, írásban előkészített és alátámasztott dokumentumokkal kérvényezi a szükséges módosításokat, átcsoportosításokat.

*Házipénztár:*

Az intézmény feladatinak megvalósításához, a készpénzkiadások teljesítésére házi pénztárat működtet, melynek szabályszerűségét a pénzkezelési szabályzat tartalmazza, mely tartalmazza az idegen betétek és letétek kezelésének rendjét is.

*A TASZII gazdálkodási feladatait a GAMESZ útján látja el*:

*- Finanszírozási terv:* A gazdasági vezető a tárgyhónapot megelőzően minden egység bevételét és kiadását számba véve elkészíti a finanszírozási tervet az intézménnyel egyeztetve. (likvid terv)

*- Egyéb nyilvántartások vezetésének rendje:* A tárgyi eszközök és készletek analitikus nyilvántartása, a selejtezés, leltár felvétel, a leltárak összesítése és kiértékelése.

- Az intézmény energia fogyasztásának ellenőrzése, a szolgáltatókkal való kapcsolattartás.

*- Kötelezettség vállalás nyilvántartása:* A folyamatos teljesítésű szolgáltatásokhoz (közmű, általány díjas vállalkozók) kapcsolódó szerződések, rendelések nyilvántartásba vétele.

Az utalványozás, az ellenjegyzés, érvényesítés, a szakmai teljesítés igazolását a Számviteli rend utalványozási szabályzata tartalmazza.

*- Szállító analitika:* A szállítói számlák feldolgozása az OrganP rendszerben.

*- Utalás:* végzi az OTP Elektra rendszerben.

*- Vevő analitika:* az OrganP rendszerben.

*- Bank analitika:* A bankkivonatok a Gazdasági Csoportba érkeznek és azok feldolgozása is ott történik.

*- ÁFA analitika:* Az Áfa elszámolása, összeállítása, bevallása.

*- Főkönyvi könyvelés, időszakos jelentések, beszámolók elkészítése.*

A munkaügyi ügyintéző ellátja a TASZII munkaügyi feladatait, kapcsolatot tart a Magyar Államkincstárral, ZMK Keszthelyi Járási Hivatal Foglalkoztatási Osztályával, Országos Egészségbiztosítási Pénztárral, és egyéb hatóságokkal, szervekkel.

A Központi Irányítás feladata a TASZII telephelyein folyamatosan felmerülő üzemeltetési, működtetési feladatok összehangolása, koordinálása és szervezése, döntés előkészítő anyagok készítése az Intézményvezető számára.

2.4. AZ INTÉZMÉNY BELSŐ ELLENŐRZÉSÉNEK MŰKÖDÉSE

1. Az intézmény belső ellenőrzési tevékenysége Magyarország helyi önkormányzatairól szóló 2011. évi CLXXXIX törvény 119. § (4) bekezdésében foglalt előírásoknak megfelelően a belső kontrollrendszeren belül kialakításra került.
2. A belső ellenőrzési tevékenység kötelezően a helyi önkormányzat és intézmény érdekében történik, és az önkormányzat, mint fenntartó gondoskodik a felügyeleti ellenőrzéséről.
3. Az intézményt létrehozó önkormányzat az alábbiak szerint döntött a belső ellenőrzést elvégző személy jogállásáról a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Kormányrendelet 15. § (2) bekezdésének értelmében:
   1. Hévíz Város Önkormányzat saját és intézményei belső ellenőrzését évente feladat ellátási és finanszírozási megállapodás keretében szervezi meg. A Képviselő-testület az ellátás módját évente felülvizsgálja.
4. A belső ellenőr feladatait, kötelezettségeit, hatásköreit, a tevékenységre vonatkozó eljárási szabályokat, valamint mellékletében a Képviselő-testület döntését az ellátási módról, a Hévíz Város Önkormányzat és intézményei tekintetében a 2014. február 3. napjától hatályos Belső Ellenőrzési Kézikönyve rögzíti.

3. Az integrált szakmai egységek feladatai, egymás közötti viszonyai:

A TASZII önálló szervezettel, munkáltatói joggal, létszámmal, bérgazdálkodási jogkörrel, illetve önálló költségvetéssel rendelkező szervezet.

A költségvetési létszámot az Önkormányzat határozza meg. A dolgozók felett a kinevezési és egyéb munkaáltatói jogokat a TASZII intézményvezetője gyakorolja.

A TASZII létszámára és az ellátandó feladatokra tekintettel belső szervezeti egységekre tagolódik. Az ellátási formák egymás mellé rendelt szervezeti egységek.

Az intézményvezető az intézmény szakmai területek szerinti ágazati vezetőkön keresztül irányítja a TASZII feladatainak ellátását. A gazdasági tevékenységet a GAMESZ gazdasági vezető irányítja, és felel a TASZII pénzügyi - gazdasági feladataiért.

A vezetők és a szervezeti egység dolgozói kötelesek a tudomásukra jutott hivatalos információt ahhoz az illetékes szakmai terület szerinti ágazati vezetőhöz eljuttatni, amelynek arra feladata elvégzéséhez szüksége van, illetve, amely szükség esetén, az információ alapján hivatalból köteles eljárást kezdeményezni.

A belső szakmai csoportok önálló jogi személyiséggel nem rendelkeznek. Feladatuk az ápolási – gondozási, szociális és egészségügyi alapellátási munka operatív szervezése, valamint a fizikai ellátás megszervezése.

A szakmai területek szerinti ágazati vezetők a szakmai terület által végzett munkáról heti rendszerességgel beszámolnak, a heti vezetői értekezleten. Az ágazat vezetője gondoskodik a távollévő dolgozók helyettesítéséről. A különböző szolgáltatások között szükség esetén a TASZII intézményvezetője a dolgozói létszámot átcsoportosítja.

A szociális és egészségügyi területen dolgozó szakemberek és technikai dolgozók etikus és humánus magatartása alapvető követelmény.

**Az intézmény dolgozóinak jogállása, közalkalmazotti jogviszony:** A közalkalmazotti jogviszonnyal összefüggő kérdéseket a közalkalmazottak jogállásáról szóló 1992. évi XXXIII. törvény, valamint a közalkalmazottak jogállásáról szóló XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásról szóló 257/2000. (XII. 26.) Kormányrendelet rendezi. Egyes foglalkoztatottjainak a jogviszonya munkavállaló, melyekre nézve a Munka Törvénykönyvéről szóló 2012. évi I. törvény az irányadó. Egyéb foglalkoztatásra irányuló jogviszonyra a Polgári Törvénykönyvről szóló 2013. évi V. törvény (pl. megbízási jogviszony) az irányadó.

**A helyettesítés rendje:**

A TASZII-ban folyó munkát a dolgozók időleges vagy tartós távolléte nem akadályozhatja. A dolgozók távolléte esetén a helyettesítésről az intézményvezető jóváhagyásával az adott szakmai terület ágazati vezetője gondoskodik.

A helyettesítéssel kapcsolatos, egyes dolgozókat érintő konkrét feladatokat a munkaköri leírásokban kell rögzíteni. Az intézményen belüli helyettesítés rendjét az intézmény vezetője belső utasításban szabályozza.

Szabadság:

Az éves rendes és rendkívüli szabadság kivételéhez előzetesen a szakmai ágazat vezetőkkel egyeztetett tervet kell készíteni, minden év január 31 – ig.

A rendkívüli és fizetés nélküli szabadság engedélyezésére minden esetben csak az intézményvezető jogosult, távollétében a szakmai terület ágazati vezetője.

Az alkalmazottak éves rendes szabadságának mértékét a közalkalmazottak jogállására vonatkozó előírások szerint kell megállapítani.

A dolgozókat megillető és kivett szabadságról nyilvántartást kell vezetni intézményegységenként, melyért a munkaügyi ügyintéző a felelős.

**II. Az intézmény vezetése**

1. Intézményvezető:

A TASZII-t az intézményvezető irányítja. Munkáját a fenntartó irányítása, a Zala Megyei Kormányhivatal Gyámügyi és Igazságügyi Főosztály Szociális és Gyámügyi Osztály szakmai felügyelet mellett – a hatáskörébe tartozó feladatok tekintetében – önállóan látja el.

Az intézményvezető harmadik személyek felé képviseli a TASZII-t. A képviseleti jogkört az ügyek meghatározott csoportjára nézve az arra felhatalmazott személynek átruházhatja.

Az intézményvezető kialakítja a TASZII szervezeti felépítését és működésének rendjét, valamint a vonatkozó jogszabályokkal összhangban a gazdálkodás, a munkavégzés, az ügykezelés, a belső ellenőrzés szabályait.

Meghatározza a szervezeti egységek hatáskörét; vezeti, irányítja és összehangolja a TASZII Alapító Okiratában meghatározott feladatokat, tevékenységet. Közvetlenül gyakorolja a jogszabályok szerinti munkáltatói jogokat.

Egy személyben felelős az intézmény működéséért. Felelős a jogszabályok, az intézmény Szervezeti és Működési Szabályzatának, valamint a felügyeleti szervek határozatainak, utasításainak végrehajtásáért.

Jóváhagyásra előkészíti a TASZII Szervezeti és Működési Szabályzatát, Szakmai Programját és az intézmény Házirendjét, valamint éves költségvetési tervét.

Gondoskodik az egészséges és biztonságos munkakörülmények feltételeinek biztosításáról.

Elvégzi a panaszok és bejelentések kivizsgálását, megteszi a szükséges intézkedéseket, különös tekintettel az etikai szabályokra.

Gondoskodik a személyes adatok védelméről és a közérdekű adatok nyilvánosságáról szóló 1992. évi LXIII. törvény végrehajtásáról.

Helyettesítését a szociális ágazat vezető látja el, annak távolléte alatt az egészségügyi ágazat vezető látja el.

A TASZII vezetésével kapcsolatos irányítási, szervezési, képviseleti feladatokat az intézményvezető megosztja a szakmai terület szerinti ágazat vezetőivel, akik a hozzájuk rendelt szervezeti egységek esetében felügyeleti és irányítási jogkört gyakorolnak.

Javaslattal él a fenntartó felé az intézményt érintően, döntés előkészítőként tanácsait megfogalmazza.

A szakmai feladatok meghatározása és végrehajtásuk ellenőrzése a szervezeti egység közvetlen irányítását ellátó ágazat vezetőn keresztül történik.

2. Az intézmény szervezeti egységeinek vezetői, jogállásuk és feladatuk:

2.1. Szociális ágazat vezető – szociális koordinátor, intézményvezető helyettes:

* Felelős az ágazat szakmai munkájának irányításáért, összehangolásáért, a szolgáltatás szakmai eredményességéért, annak hatékony és jogszerű megszervezéséért.
* Közreműködik az intézmény SzMSz-ének, kötelezően előírt szabályzatainak, továbbá az intézmény működését segítő egyéb szabályzatoknak, rendelkezéseknek az elkészítésében. Figyelemmel kíséri és előkészíti az intézmény egészéhez kapcsolódó pályázatokat.
* Felelős a közvetlen irányítása alá tartozó szervezeti egység tevékenységéért, munkájának ellenőrzéséért, az általa hozott szakmai intézkedésért.
* Felelős az ágazat számára jogszabályban meghatározott nyilvántartások vezetéséért.
* Kapcsolatot tart a társintézményekkel, helyi, területi és országos szakmai szervezetekkel, intézményekkel, civil szervezetekkel.
* Figyelemmel kíséri, és javaslataival segíti a gondozásra szorulók ellátását, biztosítja érdekvédelmüket az intézmény vezetőjének tájékoztatása útján.
* Tanulmányozza az új módszereket, s ezek alapján javaslatot tesz az intézmény vezetőjének új ellátási formák bevezetésére.
* Tanácsadással segítő az intézményvezetőt a feladatok ellátásának megszervezésében, javításában, működtetésében.
* Beszámolót készít az intézményvezetőn keresztül a fenntartó részére.
* Feladata a szervezeti egységénél dolgozó munkatársak munkarendjének, munkabeosztásának kialakítása, a munkafeltételek biztosítása.
* Gondoskodik a szervezeti egységébe tartozó dolgozók személyekre lebontott munkaköri leírásainak összeállításáról, a feladatok végrehajtásának folyamatos ellenőrzéséről.
* Gondoskodik az ágazaton belüli dokumentációs rend kialakításáról, az iratkezelés végzéséről.
* Szervezi az adománygyűjtéseket, ellátja az ezzel kapcsolatos adminisztratív feladatokat, együttműködik karitatív és egyéb segélyező, segítő, önkéntes szervezetekkel.
* Feladata a szociális információs szolgáltatás rendszerének ágazaton belüli szervezése, a jogszabályi változásokról a munkatársak tájékoztatása.
* A közvetlenül hozzá tartozó munkaköröket, csoportokat a szervezeti ábra határozza meg.
* Teljes jogkörrel helyettesíti az intézményvezetőt távolléte és akadályoztatása esetén.

A hatáskörébe tartozó feladatokkal kapcsolatban javaslatokat, előterjesztéseket dolgoz ki, együttműködik a Hévízi Polgármesteri Hivatal Hatósági Osztályával.

2.2. Egészségügyi ágazat vezető – ápolási koordinátor

* Az egészségügyi ágazat vezető, ápolási koordinátor a háziorvosi ügyelettel kapcsolatban felmerülő szervezési, koordinációs, technikai háttér biztosítása érdekében együttműködik a JNI-vel.
* Intézményen belüli egészségügyi, vagy egészségügyi irányú szakmai egységek, csoportok irányítása, összehangolása, koordinálása.
* Az alárendelt munkaköröket a szervezeti ábra határozza meg.
* Kapcsolatot tart az egészségügyi szakemberekkel intézményen belül és kívül egyaránt, együttműködik az egészségügyi intézményekkel az ellátottak érdekében.
* Szervezi és bonyolítja a gyógyszer- és egészségügyi termékek beszerzését, megfelelő higiénés viszonyok kialakítását koordinálja.
* A napi egészségügyi feladatokat kialakítja, szervezi, beosztást készít, ellenőriz.
* Felelős az ápolást, gondozást nyújtó szakosított ellátás szakmai munkájának irányításáért, összehangolásáért, a szolgáltatás szakmai eredményességért, annak hatékony és jogszerű megszervezéséért.
* Felelős a közvetlen irányítása alá tartozó szervezeti egység tevékenységéért, munkájának ellenőrzéséért, az általa hozott szakmai intézkedésért.
* Döntésre előkészíti a felvételi kérelmeket, gondoskodik a gondozottak térítési díjának időre történő beszedéséről.
* Feladata a szervezeti egységénél dolgozó munkatársak munkarendjének, munkabeosztásának kialakítása, a munkafeltételek biztosítása.
* Gondoskodik gondozottak egészségi állapotának rendszeres ellenőrzéséről.
* Felelős a gyógyszerbeszerzésért és felhasználásáért.
* Gondoskodik a szervezeti egységébe tartozó dolgozók személyekre lebontott munkaköri leírásainak összeállításáról, a feladatok végrehajtásának folyamatos ellenőrzéséről.
* Gondoskodik az Idősek Otthonán belüli dokumentációs rend kialakításáról.
* A hatáskörébe tartozó feladatokkal kapcsolatban javaslatokat, előterjesztéseket dolgoz ki.
* Javaslatot tesz az ügyelettel kapcsolatos pályázatok benyújtására, ahhoz szakmai segítséget nyújt.
* Az ügyelet szakmai működésével kapcsolatban javaslatokat tesz, változtatást kezdeményezhet a fenntartó, valamint a működést biztosító felé az intézményvezetőn keresztül.
* Felelős az ágazat szakmai munkájának irányításáért, összehangolásáért, a szolgáltatás szakmai eredményességért, annak hatékony és jogszerű megszervezéséért.
* Felelős a közvetlen irányítása alá tartozó szervezeti egység tevékenységéért, munkájának ellenőrzéséért, az általa hozott szakmai intézkedésért.
* Felelős az ágazat számára jogszabályban meghatározott nyilvántartások vezetéséért, a jogszabályban meghatározott jelentések elkészítéséért.
* Feladata a szervezeti egységénél dolgozó munkatársak munkarendjének, munkabeosztásának kialakítása, a munkafeltételek biztosítása.
* Gondoskodik a szervezeti egységébe tartozó dolgozók személyekre lebontott munkaköri leírásainak összeállításáról, a feladatok végrehajtásának folyamatos ellenőrzéséről.
* Gondoskodik az ágazaton belüli dokumentációs rend kialakításáról, az iratkezelés végzéséről.
* Szervezi a település lakosságának kötelező és önkéntes szűrővizsgálatait, ellátja az ezzel kapcsolatos dokumentációk kezelését.
* Teljes jogkörrel helyettesíti az intézményvezetőt, a szociális ágazat vezető (intézményvezető helyettes) távolléte és akadályoztatása esetén.

A hatáskörébe tartozó feladatokkal kapcsolatban javaslatokat, előterjesztéseket dolgoz ki, együttműködik a Hévízi Polgármesteri Hivatal Hatósági Osztályával.

2.3. Gazdasági vezető a GAMESZ által munkamegosztási megállapodás alapján:

* Szervezi, irányítja, ellenőrzi a TASZII pénzgazdálkodással összefüggő feladatait.
* Szervezi, irányítja, ellenőrzi az anyag- és eszközgazdálkodással kapcsolatos feladatokat. Iránymutatást ad az intézményegységek gazdasági munkájához.
* Gondoskodik a költségvetésben megtervezett feladatok eredményes és gazdaságos megoldásának feltételeiről, az intézmény üzemeltetéséről, működtetéséről, fenntartásáról.
* Gyakorolja az ellenjegyzési jogkört az intézményvezető kötelezettségvállalása, utalványozása esetén.
* Megszervezi a tárgyi eszközök, műszaki berendezések üzemeltetését, karbantartását, javítását.
* Általános érvényű gazdasági intézkedések kiadása, azok betartásának figyelemmel kísérése.
* Az intézmény gazdálkodása szabályszerűségének biztosítása; különös tekintettel a költségvetés tervezésére, az előirányzat felhasználásra, a módosítással kapcsolatos feladatok ellátására, a beszámoló elkészítésére, javaslatot tesz az intézmény és egységei éves költségvetésére.
* A gazdálkodás valamennyi belső szabályzatainak elkészítése, a jogszabályi változásokhoz igazodó felülvizsgálata, módosítása.
* Intézkedéseket tesz a beruházással, a vagyon használatával, hasznosításával kapcsolatban, az eszközök megőrzése és rendeltetésszerű működtetése, hasznosítása és gyarapítása érdekében.
* Irányítja a munkaerő gazdálkodással, a készpénzkezeléssel, a könyvvezetéssel, a beszámolási kötelezettséggel kapcsolatos, - és az adatszolgáltatásokra kiterjedő feladatokat.
* Az intézményvezetővel egyetértésben szervezi a TASZII gazdasági, pénzügyi belső ellenőrzését
* Feladata továbbá minden olyan feladat, amelyet TASZII vezetője helyett átruházott hatáskörben kell ellátnia.
* Elvégzi a gépkocsi használatával kapcsolatos feladatokat.
* Felügyeli és értékeli a gazdasági csoport ügyintézőinek munkáját.
* Elemzi és értékeli az intézményi gazdálkodás helyzetét, megteszi a szükséges javaslatokat.
* Részt vesz az intézmény és telephelyei tűz- és munkavédelmi ellenőrzésében.
* Elvégzi az analitikus könyvviteli ellenőrzést.
* Ellátja a pénzügyi műveletekhez szükséges feladatokat.
* Felügyeli az utalások rendjét, elvégzi a mindenkori adminisztrációs feladatokat.
* Elvégzi a raktár kezeléséből adódó irányítási, ellenőrzési feladatokat.
* Irányítja a leltározási, selejtezési feladatokat.
* Érdemben részt vesz az intézmény vezetői fórumainak munkájában, az intézmény irányításában.

Helyettesítését az intézményvezető által ezzel megbízott látja el.

3. Az intézmény belső szervezeti egységeinek vezetői, jogállásuk és feladatuk:

3.1. Házi segítségnyújtás vezető gondozónő

* Felelős a házi segítségnyújtás szakmai munkájának irányításáért, szakmai eredményességért, annak hatékony és jogszerű megszervezésért, koordinálja a napi munkafolyamatokat.
* A heti beosztások elkészítése, a gondozási munka koordinálása. Az új gondozott személyi adatainak rögzítése, a gondozási eseménynaplók ellenőrzése, a gondozási idők rögzítése.
* Végzi és felelőse is egyben, a házi segítségnyújtás iratkezeléséért.
* A vezető gondozónő az ellátás megkezdése előtt meghatározza, hogy az ellátottnak milyen mértékben szükséges személyi gondozás, és szociális segítés nyújtása. A döntésről egyeztet az ellátottal, valamint az esetfelelős gondozónőt tájékoztatja erről, hogy a gondozási terv ezek alapján készüljön el.
* A szakmai szempontok figyelembevételével tervezi, nyomon követi, felügyeli és ellenőrzi a gondozónők tevékenységét, munkáját
* Döntésre előkészíti a házi segítségnyújtással kapcsolatos kérelmeket.
* Elvégzi a gondozási szükséglet vizsgálatot és jövedelemvizsgálatot, megállapítja a gondozási szükséglet mértékét.
* Biztosítja a jogszabályban előírt nyilvántartások, dokumentációk vezetését, azokat rendszeresen ellenőrzi.
* Gondoskodik a számítógépes szakmai program naprakész állapotban tartásáról.
* hetente egyeztetést, megbeszélést tart, adminisztrációs feladatokat lát el,
* gondozási napló naprakész vezetésének megkövetelése,
* a társadalmi díjas szerződéssel gondozást végzők szerződését megköti (ha erre van esély, akkor bent hagyhatjuk)
* munkalapok alapján a díjazást kifizetteti, irányítja a szociális gondozási díjas gondozók munkáját,
* ellenőrzi a beosztottak munkáját, (a gondozás helyínén is) arról feljegyzést készít,
* felviszi, nyilvántartja a kérelmezőket,
* Közreműködik az irányítása alatt álló szervezeti egység közalkalmazottainak munkaköri leírásainak elkészítésében.
* Részt vesz az ellátások és szolgáltatások iránti szükségletek alakulásának elemzésében, a szükséges erőforrások meghatározásában, a hálózat működésének figyelemmel kísérésében.
* A szakmai feladatok ellátásának elősegítése érdekében értekezletek, szakmai napok, továbbképzések szervezését kezdeményezi.

3.2. Nappali ellátás vezető:

Feladatköre:

* Szervezi a nappali ellátást, gondoskodik az éves foglalkoztatási, gondozási terv, egyéni gondozási terv elkészítéséről.
* Gondoskodik a szociális étkeztetés és a nappali ellátás működéséről.
* Felelős a gondozási tevékenységért, figyelemmel kíséri a gondozottak körülményeit, szükség esetén segítséget nyújt a gondozottak hivatalos ügyeinek intézésében.
* Eredményes munka érdekében rendszeresen együttműködik a háziorvosokkal, a védőnőkkel, család- és gyermekjóléti szolgálattal, valamint a Polgármesteri Hivatal Hatósági Osztályával.
* A nappali ellátásban folyó színvonalas foglalkoztatás érdekében foglalkoztatási tervet készít.
* Dönt a felvételi kérelmekről.
* Biztosítja a jogszabályban előírt nyilvántartások, dokumentációk vezetését, azokat rendszeresen ellenőrzi.
* Kapcsolatot tart és együttműködik a különböző szakmai és társadalmi szervezetekkel.

3.3. Bölcsőde szakmai vezetője:

- A Bölcsőde-vezetőt a nevelőtestület és a munkatársak véleményének figyelembevételével az intézményvezető bízza meg.

- Munkáját az intézményvezető irányítása mellett végzi. Közvetlen felettese az intézményvezető.

- Folyamatos tájékoztatást ad az intézmény vezetőjének a működés során felmerült problémákról.

- Hiányzása esetén az általa helyettesítésre megbízott személy köteles a feladatokat ellátni.

- Heti munkaideje 40 óra. Napi munkaideje 8 óra, melyet bölcsődevezetői feladatok ellátására fordít, valamint szükség esetén helyettesít az érintett csoportban.

A kötelező óraszámon felül ellátandó vezetői feladatok:

* Elkészíti a Bölcsőde Szakmai Programját.
* Koordinálja és szervezi a napi munkafolyamatokat.
* Elkészíti a bölcsődei jelentéseket és statisztikát, egyeztetve az intézményvezetővel. Biztosítja a pontos és korrekt adatszolgáltatást. A törzskönyvet évente kétszer vezeti.
* Elkészíti a gondozónők és a technikai kisegítő munkakörben dolgozók munka-beosztását, ellenőrzi annak betartását.
* Elkészíti a szabadságolási ütemtervet, felel a szabadságok törvényes kiadásáért, adminisztrálásáért.
* Figyelemmel kíséri a pályázatokat, elkészítésükben aktívan részt vesz. Ellátja a tagintézménnyel kapcsolatos menedzselési feladatokat.
* A Bölcsőde rendezvényeinek előkészítésében, sikeres lebonyolításában tevékenyen közreműködik.
* A gyermekek gondozását, nevelését a Bölcsőde Szakmai Programjának megfelelően irányítja és segíti a gondozónők munkáját.
* Az intézményvezetővel együtt szervezi és bonyolítja a bölcsődei felvételeket, vezeti a dokumentációkat.
* Figyelemmel kíséri a térítési díjak befizetését. Elvégzi az étkezési adagok mennyiségi és minőségi ellenőrzését,  és ellenőrzi kiadását.
* Az intézményvezető felé javaslatot tesz a szükséges eszközök beszerzésére.
* Szervezi és irányítja a takarítási munkálatokat a nyári takarítási szünetben. Nyári ügyeletet tart az előzetes beosztás alapján.
* Biztosítja az egészségügyi előírások betartását.
* Kapcsolatot tart a bölcsőde orvosával,  a JNI-vel, az egészségügyi szolgálattal, az érdekképviseleti szervekkel, a társintézményekkel.
* Segíti a szülői közösség működésének feltételeit.
* A szülői szervezettel folyamatosan kapcsolatot tart, mindenkor biztosítja képviseleti jogosultságának érvényre juttatását.
* Támogatja a szakmai munkaközösség vezető munkáját, ahhoz megfelelő segítséget nyújt.
* Segíti a család és a bölcsődei ellátás összhangjának megteremtését.
* Ellenőrzi a munkavédelmi- és  tűzvédelmi szabályok betartását, betartatását.
* A belső ellenőrzési feladatokat önállóan, határidőre ellátja.
* A balesetvédelmi előírások betartását folyamatosan figyelemmel kíséri, minden baleseti forrást haladéktalanul jelent.
* Tagja a leltározási és selejtezési bizottságnak, azok előkészítésében és lebonyolításában aktívan részt vesz.
* Törekszik az állagmegóvás hathatós betartására és betartatására.
* Ellenőrzi a munkafegyelmet, ösztönzi a jó munkahelyi légkör megteremtését
* Figyelemmel kíséri és betartatja a Bölcsőde törvényes és szakszerű működését.
* Megszervezi a rendelkezésre álló eszközök és berendezések célszerű felhasználását, megóvását.
* Biztosítja a munkatársak, kollégák számára a korrekt információáramlást.

 Felelős:

* A hatáskörébe utalt feladatok végrehajtásáért.
* A szakmai és gazdasági jellegű jogszabályok betartásáért, betartatásáért.
* A tagintézményben lévő vagyontárgyak rendeltetésszerű használatáért, az alapító okiratban előírt tevékenységek megfelelő ellátásáért.
* Felelősségének megállapítására a munkáltatói jogkör gyakorlója  jogosult.
* Felelős azért, hogy a gondozás színvonalának emelése érdekében minden lehetséges intézkedést megtegyen.

***3.4. Család- és Gyermekjóléti Szolgálat szakmai vezetőcsoport***

* Felelős a család és gyermekjóléti szolgálat szakmai munkájának irányításáért, szakmai eredményességért, annak hatékony és jogszerű megszervezésért, koordinálja a napi munkafolyamatokat.
* A szakmai szempontok figyelembevételével tervezi, nyomon követi, felügyeli és ellenőrzi a szociális segítők tevékenységét, munkáját
* A beérkezett jelzéseket koordinálja, esetelosztásokat meghatározza.
* Szervezi a gyermekek veszélyeztetettségét észlelő és jelző rendszeri értekezleteket, egyeztetéseket.
* Esetmegbeszélést tart.
* Szükség esetén szupervíziót szervez.
* Biztosítja a jogszabályban előírt nyilvántartások, dokumentációk vezetését, azokat rendszeresen ellenőrzi.
* Gondoskodik a számítógépes napi jelentés naprakész állapotban tartásáról, a jelentés elkészítéséért felel.
* Közreműködik az irányítása alatt álló szervezeti egység közalkalmazottainak munkaköri leírásainak elkészítésében.
* Részt vesz az ellátások és szolgáltatások iránti szükségletek alakulásának elemzésében, a szükséges erőforrások meghatározásában, a hálózat működésének figyelemmel kísérésében.
* A szakmai feladatok ellátásának elősegítése érdekében értekezletek, szakmai napok, továbbképzések szervezését kezdeményezi.

***3.5. Jelzőrendszeres házi segítségnyújtás vezető gondozónő***

* Felelős a jelzőrendszeres házi segítségnyújtás szakmai munkájának irányításáért, szakmai eredményességért, annak hatékony és jogszerű megszervezésért, koordinálja a napi munkafolyamatokat.
* A szakmai szempontok figyelembevételével tervezi, nyomon követi, felügyeli és ellenőrzi az ügyeletes gondozónők tevékenységét, munkáját
* Szervezi a folyamatos ügyeleti ellátás biztosítását, végzi a nappali ügyeletes teendőket – jelzéseket fogadja, koordinálja, lebonyolítja.
* Döntésre előkészíti a házi segítségnyújtással kapcsolatos kérelmeket.
* Elvégzi az előgondozást, jövedelemvizsgálatot, megállapítja a szociális rászorultságot.
* Szervezi és részt vesz készülék kihelyezésénél, leszerelésénél, oktatásnál.
* Biztosítja a jogszabályban előírt nyilvántartások, dokumentációk vezetését, azokat rendszeresen ellenőrzi.
* Gondoskodik a számítógépes szakmai program naprakész állapotban tartásáról.
* Részt vesz az ellátások és szolgáltatások iránti szükségletek alakulásának elemzésében, a szükséges erőforrások meghatározásában, a hálózat működésének figyelemmel kísérésében.
* segítségnyújtás az ellátást igénybe vevőt érintő veszélyhelyzet kialakulásának megelőzésében, a felmerülő krízishelyzetek elhárításában,
* a segélyhívási jegyzőkönyv kitöltése,
* Végzi és felelőse is egyben a jelzőrendszeres házi segítségnyújtás iratkezeléséért,
* funkcionális és hozzáférési jogosultsága van az itt keletkező és beérkező iratokhoz,
* heti munkaértekezleten való részvétel.
* A szakmai feladatok ellátásának elősegítése érdekében értekezletek, szakmai napok, továbbképzések szervezését kezdeményezi.

4. Vagyonnyilatkozat

*A vagyonnyilatkozat-tételi kötelezettséggel járó munkakörök felsorolást a 2. melléklet tartalmazza.*

5. A TASZII szabályzatainak *felsorolását a 1. függelék tartalmazza.*

**III. Az intézmény szervezeti egységeinek dolgozói:**

1. Szakképesítéshez nem kötött munkakörben dolgozók:

Feladataikat az Intézményvezető és az ágazat vezetők irányításával látják el.

Gépjárművezetők feladatai:

* a gépjármű mindenkor biztonságos használatának biztosítása;
* gépjármű vezetése, rakodási és szállítási feladatok ellátása;
* beszerzési feladatok, eseti megbízás alapján;
* menetlevelek szabályszerű vezetése, naponkénti leadása;
* gépjármű tisztán tartása
* kisebb hibák elhárítása / biztosíték, égőcsere / egyéb hibák jelentése.

Házi segítségnyújtás szakfeladat esetében:

* a szolgáltatás nyújtáson belüli szociális segítés részterület ellátható szakképzettség nélkül is
* a munkakör elemei:lakókörnyezeti higiénia megtartásában közreműködés (pl.: mosás, vasalás, takarítás), háztartási tevékenységben való közreműködés (fa behordása, víz hordás, kísérés, mosogatás stb.)
* szükség esetén a bentlakásos szociális intézménybe történő beköltözés segítése

Központi orvosi ügyelet gépkocsivezető:

* A KRESZ előírásai szerint ellenőrzi a gépkocsi műszaki állapotát, tisztaságát, sértetlenségét, továbbá a gépkocsi műszaki felszerelésének hiánytalan meglétét.
* Rendszeresen ellenőrzi az EKG és a defibrillátor töltöttségét, ha szükséges feltölti azokat.
* Ellenőrzi a GPS-t.
* Segít az eszközök (EKG, defibrillátor) vitelében (autótól lakásig stb.).
* Az orvos utasítására segédkezik az elsősegélynyújtásban.
* Időpontok feltüntetésével, időrendben vezeti a menetlevelet, azt az ügyelet befejeztével az orvossal aláíratja.
* Megkülönböztető jelzés használatát rögzíti a menetlevélben, melyet, az azt elrendelő orvossal aláírat, továbbá dokumentálja az erre a célra rendelt füzetben, melyet negyedévente megküld az intézményvezetőnek ellenőrzés céljából.

Kisegítők, takarítók feladatai:

* a gondozottak által használt helyiségek, valamint irodák tisztántartása;
* tiszta ruha biztosítása mind a gondozottak, mind a dolgozók részére;
* a gondozottak étkezésénél segítséget nyújtanak;
* minden olyan munka elvégzése, amely nem igényel szaktudást, de elvégzése hozzájárul a gondozottak jobb ellátásához, komfort érzetének javításához

Portás feladatai:

* Fogadja és útba igazítja az intézménybe látogatókat.
* Ügyel a látogatási rendre, valamint a lakók távozására és érkezésére.
* Szükség esetén gépkocsi vezetői feladatokat lát el, segít a virágok ápolásában.

2. Szakképesítéshez kötött munkakörben dolgozók:

Pénztáros, pénzügyi ügyintéző feladata:

* házipénztár kezelése;
* a beérkező készpénzfizetési és átutalási számlák tartalmi, számszaki és alaki elemzése;
* a pénzkezelési szabályzatban rögzített feladatok maradéktalan elvégzése, a szabályok pontos betartása;
* munkaköréhez kapcsolódó analitikus nyilvántartások pontos, naprakész vezetése;
* személyi térítési díj számlák elkészítése, azok beszedése;
* elvégzi az intézményi bevételekkel kapcsolatos gépi számlázást;
* az intézmény nevére szóló számlát érkezteti, nyilvántartásba vesz;
* intézmény írószer és nyomtatvány készletéről gondoskodik;
* hátralékosok nyilvántartása, felszólítása;
* fizetési előleg analitikus nyilvántartása;
* a selejtezési, leltározási munkákban részvétel, selejtezési javaslattétel;
* szigorú számadású nyomtatványok beszerzése, kiadása, nyilvántartása.

Szociális ügyintéző feladatai:

* Pénzkezelési munkáját –az ellátottak letétként kezelt költőpénzét és egyéb érték ingóságok kezelését – a pénzkezelési szabályzat; valamint számítógépes program alapján, egyéb feladatait az intézményvezető irányításával végzi;
* Nyilvántartásba veszi a szociális ellátás igénybevételéhez beérkező kérelmeket;
* Előkészíti az előgondozáshoz szükséges dokumentációt, levelezést, és a megállapodást;
* Vezeti az ellátottak szabadságának, illetve távozásának nyilvántartatást;
* Ellátást megszűnésének nyilvántartatását, dokumentálását elkészíti;
* Térítési díjakat számfejti a SzocX és a WinTSzG programokban;
* A személyi térítési díját beszedi az önkormányzat határozatának és rendeletének megfelelően a pénztáros helyettesítési időszakban;
* A térítési díj hátralékosokról kimutatást készít;
* Előírásoknak megfelelően készpénzkezelést végez a lakók részére;
* Nyilvántartás alapján számfejti a dolgozók étkezési költségét, gondoskodik annak befizetéséről;
* A lakókat tájékoztatja az aktuális térítési díjakról, illetve költségekről;
* Gyógyszer költségek számolása ápolás, gondozás koordinátor felügyeletével;
* Valamint amire megbízást kap a gazdasági vezetőtől, illetve helyettesétől
* Helyettesíti a pénztárost annak szabadsága, illetve betegsége esetén. A helyettesítés a törvényi előírások, a szakmai szabályzatok és a pénztáros munkaköri leírása szerint történik.

Munkaügyi ügyintéző feladatai:

* részvétel az éves költségvetési terv, valamint az éves és féléves beszámolók előkészítésében;
* információszolgáltatás, annak előkészítése, összeállítása;
* a közalkalmazotti jogviszonyhoz, a jogviszony változásához kapcsolódó okmányok elkészítése a KIR 3 illetmény-számfejtési rendszerben
* ellátja a TASZII teljes munkaügyi-, személyügyi-, bérügyi feladatait
* munkaköréhez kapcsolódóan analitikus nyilvántartások vezetése
* változóbérek, intézményi kifizetések számfejtése, megállapodások elkészítése - MÁK felé jelentés;
* folyamatosan nyomon követi az aktualitásokat, azokról az intézményvezetőt, valamint egyéb érintettet tájékoztat (jubileumi jutalmak, végkielégítés, próbaidő lejárta, határozott idejű foglalkoztatás lejárta stb.)
* továbbítja a fenntartó felé a megállapodásokat
* dolgozói étkezéssel kapcsolatos számítások, jelentések készítése;
* kapcsolattartás a MÁK-kal, a Nyugdíjbiztosítási Igazgatósággal, valamint az Egészségbiztosítási Pénztárral
* közfoglalkoztatott, egyéb jogviszonyban foglalkoztatott, TÁMOP keretében foglalkoztatottak esetében teljes körűen eljár, anyagot előkészít munkaügyi ügyekben

Gondozók – ápolók feladatai:

1. területi gondozónő, házi segítségnyújtás - személyi gondozás

* gondozási, ápolási feladatok (pl.: mosdatás, fürdetés, gyógyszer kiváltás, sebkötözés, decubitus kezelés, gyógyszer adagolás, ágyazás stb.)
* információ nyújtás, tanácsadás, mentális támogatás, ügyintézés
* az ellátási területen élő gondozottak saját lakásukon, illetve azon kívül az életvitel minden területére kiterjedő teljes körű gondozás;
* az élelmezés, a személyi és környezeti higiénia biztosítása;
* szellemi, kulturális igények kielégítése;
* társas kapcsolataik fenntartása, illetve kialakítása;
* érdekvédelem,
* ellátott mentális gondozása

b) Idősek otthona - bentlakás

* lakók ápolása, gondozása a szakmai protokollok szerint
* az intézeti lakók egészségi állapotának figyelemmel kísérése; tájékoztatás a vezető felé,
* az orvos utasításának megfelelő gyógyszerelés;
* gyógyszerfogyasztás és egészségügyi lapok vezetése;
* étkezésben segítségnyújtás,
* mozgatás, kiültetés, levegőztetés,
* lakószobák rendben tartásának elősegítése

c) Idősek Klubja:

* az idősek klubja keretein belül a gondozottak nappali ellátásának (fizikai és pszichés gondozás, egészségügyi ellátás, foglalkoztatás) biztosítása,
* heti, havi munkaprogram, egyéni gondozási tervek elkészítése, dokumentáció vezetése
* foglalkoztatás érdekében kapcsolattartás intézményekkel, társadalmi szervezetekkel,
* kulturális, valamint hagyományokon alapuló rendezvények szervezése, lebonyolítása.

Mentálhigiénés munkatárs feladatai:

* Segít az ellátottak családi és társadalmi kapcsolatainak fenntartásában.
* Az otthon lakói kissé elszigetelődnek a társadalomtól, ezért a mentálhigiénés munkatárs tudatosan szervez olyan programokat, melyeken elsősorban iskolák, óvodák, vagy civil szervezetek, társadalmi vagy kulturális csoportok adnak műsort.
* Az otthonon belüli családias légkör kialakításában közreműködik.
* Egyéni csoportos foglalkozásokat tart a lakók egészségi állapotának megfelelő formában és mértékben.
* Konfliktushelyzetek megelőzése, megoldása érdekében folyamatosan együttműködik más területek dolgozóival, lakókkal, hozzátartozókkal.
* Megszervezi a lakógyűléseket, vezeti az azzal kapcsolatos dokumentációt.
* Segíti az érdekképviseleti fórum munkáját.
* Betegkísérés egészségügyi intézménybe.
* Részt vesz a gondozási terv elkészítésében és megvalósításában. A gondozási terv személyre szabottan készül, ami magába foglalja a folyamatosan, rendszeresen végzett mentálhigiénés tevékenységet. A fizikai, egészségi, mentális állapot, valamint a foglakoztatásra vonatkozó adatok felmérése után, meghatározzuk a gondozási célt, és megnevezzük az ehhez szükséges módszereket.
* A hitélet és vallásgyakorlat feltételeinek megteremtése érdekében lehetőséget biztosítunk a vallásgyakorlásra. Heti egy alkalommal az idősek otthonában misét celebrál a helyi plébános, illetve havi egy alkalommal a református lelkész tart istentiszteletet.
* Feladata az otthonban élő idős embernél olyan személyiség fenntartása, amely alkalmassá teszi őt arra, hogy belső lelki harmóniáját megőrizve környezetébe be tudjon illeszkedni és ott békében éljen.
* Elkészíti a lakók évi és heti programtervét.
* Vezeti a lakókkal, foglalkozásokkal kapcsolatos dokumentációkat.
* Kapcsolatot tart: ápolás, gondozás koordinátorral, ápolókkal.
* A foglalkoztatás szervezővel egymást helyettesítik.

Foglalkoztatás szervező feladata:

* Szervezi a lakók foglalkozását az egészségi állapotuk és képességeik figyelembe vétele mellett a fejlesztési tervben meghatározottak alapján.
* Az intézményen belül biztosítja a személyre szabott bánásmódot a szabadidő kulturált eltöltését. A lakók testi-lelki aktivitása fenntartásának, megőrzésének érdekében szervezi:
  + az aktivitást segítő fizikai tevékenységeket (pl. séta, fekvőbetegek levegőztetése, ágytorna stb.) intézményen belül és kívül egyaránt
  + a szellemi és szórakoztató tevékenységeket (pl. előadások, felolvasás, rádióhallgatás, tévénézés, kártya-és társasjátékok, vetélkedők, zenehallgatás stb.)
  + a kulturális tevékenységeket (pl. rendezvények, ünnepek megtartása, névnapok-születésnapok megünneplése, mozi-múzeumlátogatások, kirándulások, kialítások stb.)
* Vezeti a lakókkal, foglalkozásokkal kapcsolatos dokumentációkat.
* Kapcsolatot tart: ápolás, gondozás koordinátorral, ápolókkal.
* A mentálhigiénés munkatárssal egymást helyettesítik.
* A lakók vásárlásainak lebonyolítása és nyilvántartása
* Betegkísérés egészségügyi intézménybe.

Családgondozó - szociális segítő feladatai:

* Az ellátás során gondoskodik a humanitás elvének érvényesüléséről, a szociális munka eszközeivel segíti a kliensek re-szocializációját.
* Az önkéntesen igénybe vehető szociális ellátás szakmai szabályai és irányelvei alapján ellátja a szolgáltatások teljes körét átfogó gondozói tevékenységet.
* Személyesen aktívan részt vesz a szociális munkában: kliensek részére ügyintézés, tanácsadás, családgondozás, munkahelykeresés, továbbképzési, átképzési lehetőségek felkutatása, kliensek szakellátására, illetve szakértőhöz irányítása.
* Ellátja a nyilvántartások vezetését, rendkívüli eseményekről jegyzőkönyvet készít.
* Esetgazdaként ügyintézéssel, valamint életvezetési, egészségügyi, nevelési, családtervezési, mentálhigiénés tanácsadással, illetve közvetítéssel családgondozást végez, figyelemmel kíséri a kliensek sorsának alakulását.
* Közreműködik a gyermekek teljes körű ellátásának, családban történő nevelésének biztosításához, a veszélyeztetettség megelőzéséhez, a kialakult veszélyeztetettség megszüntetéséhez
* Javaslatot tesz további intézkedés megtételére a központ, illetve a gyámhivatal, vagy más hatóság felé.
* Munkakapcsolataiban konstruktív kapcsolatot épít, a munkakör ellátásához nélkülözhetetlen munkamegosztás, együttműködés, csoportmunka biztosítása érdekében.
* Tájékoztatást ad a helyi szociálpolitikai ellátás, a gyermekvédelmi alap- és szakellátás (megyei szinten) egészségügyi ellátás, nevelési oktatási intézményei, művelődési, valamint speciális ellátás rendszeréről, a civil szervezetek szolgáltatásairól, az ott dolgozókkal adott feladatellátás érdekében munkakapcsolatot épít ki,
* Felveszi a kapcsolatot a gyermekekkel és környezetével, környezettanulmányt készít előzményi és környezeti adatokat gyűjt, rendszerelméletű, komplex helyzetelemzést végez, felismeri a konfliktusokat és ezek okait, ezekről adminisztrációt készít.
* Koordinálja az együttműködők tevékenységét, különösen a veszélyeztetettséget észlelő és jelző rendszer tekintetében.
* Esetgazdaként ügyintézéssel, valamint életvezetési, egészségügyi, nevelési, családtervezési, mentálhigiénés tanácsadással, illetve közvetítéssel családgondozást végez, figyelemmel kíséri a kliensek sorsának alakulását. Szükség esetén esetmegbeszéléseket tart, illetve kezdeményez és szervez.
* Havonta a területén működő társintézmények munkatársai bevonásával jelzőrendszeri teamet szervez és működtet.
* Szervezi és lebonyolítja a gyermekek napközbeni ellátása érdekében megtartásra kerülő Játszóházat, és a nyári szünidő alatt a nyári táborokat.
* Intézményvezetés felé új szolgáltatások bevezetését kezdeményezi, ezek munkájában részt vesz (gyermekjóléti szolgálat speciális feladatai, preventív és módszertani feladatok, stb.).
* Ellátja a szociális információs szolgáltatással kapcsolatos feladatokat.

Iskolai szociális munkás feladatai:

* a gyermekekkel/tanulókkal való bizalmon alapuló személyes kapcsolat kiépítése, bevonásuk közvetlen napi kapcsolat révén történik
* veszélyeztetett gyermekek kiszűrése
* a szociálisan hátrányos helyzetű gyermekek helyzetét javító szolgáltatások nyújtása lehetőségeik maximális kihasználása érdekében
* a gyermek- és ifjúságvédelmi felelősök munkájának szakmai segítése, megerősítése
* fogadóórák a diákoknak és szüleiknek meghatározott napokon
* szakmai tanácsadás szülőknek, diákoknak, pedagógusoknak
* diákok, szülők, pedagógusok tájékoztatása jogokról, kötelességekről
* diszfunkcionális tanár – diák – szülő kapcsolatok javítása, tanácsadás tanár-diák konfliktusban
* az erőszak tipikus helyszíneinek (WC, iskolai udvarok, folyosók eldugott szögletei stb.) folyamatos felügyelete, megvilágítása, rendezése, az áttekinthetőség biztosítása
* a felmerülő életvezetési, szociális problémák megoldásához segítség nyújtása az iskola diákjainak, tanárainak, valamint a szülőknek egyaránt
* ügyintézés, szociális problémák rendezéséhez nyújtott segítség, pályázati tanácsadás
* segíteni a gyerekeket az életkoruknak megfelelő kompetencia kialakulásában
* a diákok széleskörű információkkal való ellátása előadások során, ismeretátadással különböző témakörökben
* szóróanyagok és tájékoztató füzetek beszerzése a fiatalokat érintő aktuális témákról
* pályaorientációs előadások
* önismeretük fejlesztése önismereti és személyiségfejlesztő foglalkozások keretében
* felvilágosító jellegű foglalkozások (drog, alkohol, dohányzás), bűnmegelőzési programok szervezése és lebonyolítása
* a másság elfogadtatása, szocializációjuk elősegítése, értékek, normák, pozitív értékek közvetítésével
* az agresszió kezelésére irányuló stratégiák megismertetése
* osztályközösségek támogatása csoport-módszerekkel
* programok tervezése és szervezése a szabadidő eltöltésére, illetve egymás támogatására
* különböző kommunikációs lehetőségek bevezetése, szervezése diákok számára (diák teázó, filmklub)
* ha nincs, diákönkormányzatok létrehozásának kezdeményezése, működésük segítése
* mentális egészségi állapotuk erősítése, fejlesztése; egészségfejlesztés
* szülők aktivizálása az iskola életében
* szupervízió szervezése a pedagógusok számára
* iskolai, óraközi szünetek alatti felügyelet
* az észlelő- és jelzőrendszer működésének segítése
* együttműködés a jelzőrendszer tagjaival, ifjúsági, szociális és egészségügyi intézményekkel
* szülői értekezleteken való részvétel
* családlátogatások
* részvétel az iskolavezetés, tanács ülésein
* fegyelmi tárgyalásokon való részvétel.

Védőnők feladatai:

Tevékenységét az egészségügyi ágazat vezető irányításával végzi:

* Nővédelem, szűrővizsgálatok szervezése és lebonyolítása,
* Várandós anyák gondozása,
* gyermekágyas anyák gondozása,
* 0-6 éves korú gyermekek gondozása,
* Tanköteles gyermek gondozása (6-16 éves korosztály),
* Családgondozás,
* Kapcsolatot tart együttműködik az egészségügyi alap-és szakellátás, közoktatás, a gyermekjóléti, a szociális és családsegítést végző intézményekkel.
* Ellátja az iskola-egészségügyi feladatokat a védőnői körzetéhez tartozó köznevelési intézményben, amelyért külön díjazás nem illeti meg.

Központi orvosi ügyelet – ügyeleti koordinátor:

* Az ügyeleti ellátás megszervezését, működését szervező, koordináló hatáskörrel a TASZII szervezetén belül az ápolási koordinator helyettes látja el, munkaköri leírása alapján.
* beosztások készítése, szabadságolás, munkaidő elszámolás, továbbítás munkaügyi ügyintéző részére
* szerződések előkészítése,
* szakmai továbbképzések szervezése,
* panaszkezelés, igényfelmérés,
* kapcsolattartás az ügyeletben dolgozókkal, résztvevőkkel,
* napi, heti, havi munkafolyamatok előkészítése,
* jelentések elkészítése
* statisztika elkészítése
* gyógyszerleltár elkészítése és rendelés előkészítése
* rövid és hosszú távú tervek kidolgozása a magas szakmai színvonal megőrzésére,
* technikai ellátás (eszközök, gyógyszerek, informatika, közművek stb.) folyamatos felülvizsgálata,
* orvosi, orvostechnikai eszközök felülvizsgálata
* informatikai rendszer frissítése
* javaslattétel intézményvezető felé
* ügyeletes telefon rendelési időn kívlüli felügyelete, beérkező hívások kezelése, valamint megfelelő beavatkozások megtétele, ezzel kapcsolatos dokumentáció vezetése.

Bölcsődei kisgyermeknevelő feladatai, melynek irányítását a bölcsőde szakmai vezetője végzi:

Gondozási és nevelési munkával kapcsolatos feladatok:

* A bölcsődevezető irányításával dolgozik, munkájában figyelembe veszi a bölcsőde orvosának útmutatásait.
* Az egészséges csecsemő és kisgyermek testi és pszichés fejlődésének elősegítésére és értékelésére alkalmas pedagógiai, pszichológiai, egészségügyi és gondozástechnikai ismeretei birtokában segíti a gyermekek harmonikus fejlődését, az aktivitás, a kreativitás és az önállóság alakulását.
* Közreműködik a gyermekek napirendjének az előkészítésében, figyelembe véve az adott gyermekcsoport életkor szerinti összetételét, fejlettségi szintjét.
* Gondot fordít az étkezés közbeni esztétikai nevelésre, valamint a kultúrhigiénés szokások kialakítására.
* Játéktevékenységhez megfelelő mennyiségű és minőségű játékeszközt biztosít
* Segítséget nyújt az orvosi vizsgálatoknál, beadja az előírt gyógyszereket.
* A különböző higiénés előírások betartásával gondoskodik a fertőzések átvitelének megakadályozásáról.
* Gondoskodik a gyermekek rendszeres levegőztetéséről és arról, hogy a gyermekek az időjárásnak megfelelően legyenek felöltöztetve.
* Pontosan vezeti a bölcsődei napi nyilvántartásokat.
* Jó kapcsolatot alakít ki és tart fenn a szülőkkel.
* A szülőkkel együttműködve családlátogatási és beszoktatási tervet készít.
* Közreműködik a bölcsődei rendezvények szervezésében és rendezésében.  Részt vesz, illetve megtartja a csoport szülői értekezleteit.
* A gyermekeket felügyelet nélkül hagyni tilos! Ennek értelmében a gondozónő a csoportszobát csak abban az esetben hagyhatja el, ha gondoskodik a gyermekek megfelelő felügyeletéről.
* Köteles a munkakörébe tartozó munkát a legjobb tudása és képessége szerint végezni.
* Felel a csoportszobához tartozó, a gyermekek által használt leltári tárgyakért, ha valamelyik megrongálódik, azt köteles a vezetőnek jelenteni.
* Felel azért, hogy a gyermekek szobáiban a játékok, bútorok biztonságosak legyenek és az általuk használt helyiségekben baleset-veszélyes tárgyak, anyagok ne kerüljenek.

A TASZII dolgozóinak részletes feladatait a munkaköri leírás tartalmazza, melyek elkészítéséért és módosításáért a szakmai területek szerinti ágazat vezetők felelősek, aláírására az intézményvezető jogosult. A munkaköri leírás tudomásul vételét a munkakört betöltő dolgozó aláírásával igazolja.

*Az intézmény munkaköreinek és létszámának jegyzékét a 3. melléklet tartalmazza.*

3. Egyéb jogviszony:

Egyes részfeladatok - elsősorban a speciális szakmai munkák - ellátására szaktanácsadók alkalmazhatók (pszichológus, orvos, ügyeletes nővér, munka-, baleset-, és tűzvédelem stb.)

Munkájukat munkavégzésre irányuló egyéb jogviszony keretében látják el, amelyért díjazás illeti meg őket. Ilyen jogviszony létesítésére az intézményvezető jogosult.

4. Társadalmi (laikus) segítők:

Elsősorban konkrét gondozási, valamint felderítő munkába társadalmi (laikus) segítők vonhatók be. Foglalkoztatásuk munkaviszonyt nem hoz létre. A végzett munkáért részükre tiszteletdíj fizethető.

5. Közfoglalkoztatottak:

Szakképzettséghez nem kötött munkakörben, kisegítői munkába vonhatók be.

**IV.**

**INTÉZMÉNYI FÓRUMOK**

1. Összdolgozói munkaértekezlet

Az intézmény működésében a demokrácia érvényesülése érdekében a vezető szükség szerint, de legalább évente egy alkalommal összdolgozói munkaértekezletet tart, melynek célja a szakmai munka összehangolása, az operatív feladatok megbeszélése.

Az értekezlet az intézményvezető beszámolója alapján megtárgyalja az intézet eltelt időszak alatt végzett munkáját, a következő időszak feladatait, az etikai helyzetet.

Az értekezletet az intézményvezető hívja össze és vezeti. Az értekezletre meg kell hívni az intézmény valamennyi fő és részfoglalkozású dolgozóját, a közalkalmazotti tanács - szakszervezet képviseletét, és a felügyeleti szervet.

Az értekezleten a feladatok megbeszélésén túl biztosítani kell, hogy a dolgozók kifejthessék a munkával, a munkakörülményekkel, a munkahelyi légkörrel, vezetési módszerekkel, stb. kapcsolatos nézeteiket.

Biztosítani kell továbbá a dolgozók kérdéseinek, javaslatainak érdemi megválaszolását.

A munkaértekezletről jegyzőkönyvet kell készíteni, amelynek tartalmaznia kell az értekezletre készült intézményvezetői értékelés írásos anyagát, a javaslatok és a vélemények rövid ismertetését, a hozott döntéseket. A jegyzőkönyv egy példányát a felügyeleti szervnek is meg kell küldeni.

2. Vezetői értekezlet

Célja: A TASZII vezetésének és szakmai munkájának összehangolása, döntés-előkészítés, a szervezeti egységek közötti információáramlás biztosítása, az intézményvezető tanácsadó szerveként működik. Heti rendszerességgel az intézményvezető hívja össze. A szakmai területek szerinti ágazati vezetők vesznek részt, különféle bontásban:

* vezetői értekezlet: intézményvezető, szociális ágazati vezető, egészségügyi ágazati vezető - hetente
* bentlakásos team: ápolás, gondozás, egészségügyi és mentálhigiénés ellátás – kéthetente
* egészségügyi team: védőnői szolgálat, ügyelet, bölcsőde területek képviselői – havonta egyszer
* család- és gyermekjóléti szolgálat team – havonta egyszer
* házi segítségnyújtás és jelzőrendszeres házi segítségnyújtás – hetente egyszer
* gazdasági team – havonta egyszer

3. Csoportértekezletek:

A szervezeti egység időszerű feladatainak áttekintése, a munka értékelése, a munkatársak beszámoltatása és tájékoztatása érdekében a szakmai csoportok havonta megtárgyalják az aktuálisan felmerülő és megoldásra váró problémákat, továbbá mind azok a kérdések, amelyeket a csoportvezető, vagy a gondozók a megbeszélésen előterjesztenek.

Értékelik a foglalkoztatás és gondozás során elért eredményeket.

Esetmegbeszélésre igény és szükség szerint kerül sor.

Az ágazat vezetője külön értekezlet összehívása nélkül is köteles gondoskodni arról, hogy a munkavégzéshez szükséges információkról, az aktuális feladatokról, a munkatársakat a lehető legrövidebb időn belül tájékoztassa.

4. Lakógyűlés:

Az Idősek Otthona lakói részére évente egy alkalommal vagy szükség szerint tartott gyűlés, melynek tartalma a lakókat érintő intézkedések, esetleges problémák megbeszélése.

A lakógyűlést az intézményvezető hívja össze.

5. Érdekképviseleti fórum:

A gondozottak érdekvédelmére az Idősek Otthonában külön szabályzat szerint működik. Évente egyszer tart értekezletet, amelyről jegyzőkönyv készül.

Tagjai az Idősek Otthona telephelyei szerint:

* lakók képviselői 2 fő
* hozzátartozói 1 fő
* az otthon dolgozóinak képviselői 1 fő
* az otthont fenntartó önkormányzat képviselője 1 fő

6. Az intézmény kapcsolatai:

Az intézmény munkája során együttműködik, és folyamatos munkakapcsolatot alakít ki az állami, társadalmi, egyházi és államigazgatási szervekkel.

Különösen:

* városi, megyei önkormányzat,
* szociális intézmények,
* egészségügyi hálózat intézményei,
* működő egyházak,
* civil szervezetek.

Az együttműködés keretében biztosítani kell a szükséges információk átadását, a kölcsönös konzultációkat és a tapasztalatcseréket.

7. Titoktartás

A TASZII munkatársainak tudomására jutott adatok és tények nyilvántartására és kezelésére, valamint az általuk adott információkra és az adatok védelmére az információs önrendelkezési jogról és az információszabadságról szóló 2011. évi CXII. törvény vonatkozó részei az irányadóak, a polgárok személyi adatainak és lakcímének nyilvántartásáról szóló 1992.évi LXVI. törvény, a szociális igazgatásról és szociális ellátásokról szóló 1993. évi III. törvény, valamint az egészségügyi adatkezelésre vonatkozó törvény rendelkezéseit kell alkalmazni.

A fenti törvényekben nem szabályozott egyéb kérdésekben tevékenységükre a Szociális Munka Etikai Kódexe az irányadó.

Az intézmény dolgozója, illetve vele közös háztartásban élő hozzátartozója az ellátottakkal tartási, életjáradéki, öröklési szerződést nem köthet sem az ellátás időtartama, sem az azt követő két éven belül.

8. Az intézmény képviselete

*Személyes képviselet*

* Az intézmény önálló jogi személy, melynek képviseletére az intézményvezető jogosult.
* Az intézményegységek képviseletét a szakmai területek szerinti ágazat vezetők látják el helyi szinten.

Átruházott jogkörben a TASZII képviseletére a szakmai egységek tekintetében az ágazat vezetők jogosultak.

A képviseletre jogosult közalkalmazott e jogkörében eljárva tett nyilatkozatairól, tevékenységéről az intézményvezetőt előzetesen tájékoztatni köteles.

*Nyilatkozat tömegtájékoztató szervek részére:*

* A TASZII-t érintő kérdésekben a tájékoztatásra, illetve nyilatkozatadásra kizárólagosan az intézményvezető vagy az általa esetenként megbízott személy jogosult.
* A televízió, a rádió és az írott sajtó képviselőinek adott mindennemű felvilágosítás nyilatkozatnak minősül.

A felvilágosítás adás, nyilatkozattétel esetén be kell tartani a következő előírásokat:

* Elvárás, hogy az intézményről nyilatkozatot adó a tömegtájékoztató eszközök munkatársainak udvarias, konkrét, szabatos válaszokat adjon. A közölt adatok valósak legyenek.
* Nem adható nyilatkozat olyan üggyel, ténnyel és körülménnyel kapcsolatban, amelynek idő előtti nyilvánosságra hozatala az intézmény tevékenységében zavart, az intézménynek anyagi, vagy erkölcsi kárt okozna.
* A nyilatkozattevőnek joga van arra, hogy a vele készített riport kész anyagát a közlés előtt megismerje.

**V. Az intézmény munkarendje**

A munkaidő rendje és az ellátás biztosításának ideje:

**Munkaidő**

Az intézményben dolgozók heti munkaideje 40 óra, mely magában foglalja a 20 perc munkaközi szünetet is, 12 órás munkaidőben a napi 30 perc munkaközi szünetet is.

**Munkarend**

Az intézmény dolgozói háromféle munkarendben dolgoznak.

A szociális ágazati vezető, egészségügyi ágazati vezető, a központi irányítás munkatársai (ügyintézők), ügyvitelt ellátók, a Család- és Gyermekjóléti Szolgáltat dolgozói és a védőnők egy műszakban, munkanapokon hétfőtől csütörtökig 7.30 órától 16.00 óráig, pénteken 7.30 órától 13.30 – ig.

Takarítónők lépcsőzetes munkarendben dolgoznak. 6.30 órától 14.30 óráig, illetve 10.30 órától 18.30 óráig. Részükre havi két szombat és vasárnap, mint szabadnap biztosított.

Egészségügyi szakdolgozók folyamatos műszakban dolgoznak. (6.30 - 18.30- ig, illetve 18.30 - 6.30-ig) Részükre havi két szombat és vasárnap, mint szabadnap biztosított.

Alapellátásban (Idősek Klubja, házi segítségnyújtás) dolgozók: az intézményvezető beosztása szerint napi nyolc órában.

A jelzőrendszeres házi segítségnyújtásban ügyeletet ellátók hétköznap 16 órától reggel 7.30 óráig, hétvégén péntek 16 órától hétfő reggel 7.30 óráig látják el az ügyeletet.

A központi ügyelet közalkalmazott gépkocsi vezetői hétköznap 16 órától reggel 8 óráig, hétvégén pénteken 16 órától hétfő reggel 8 óráig, azaz az ügyeleti rendnek megfelelően (ünnepnapok).

**Az intézmény nyitva tartása:**

**Idősek Otthona:** folyamatos nyitvatartási időn belül

19.00 – 7.00 óra között az intézmény ajtaja zárva, a nővérek kérésre kinyitják.

**Pénztár:** hétfő, szerda, péntek 8.00 – 11.00

kedd, csütörtök: 12.30 – 15.00

**Család- és Gyermekjóléti Szolgálat:** hétfőtől csütörtökig: 8.00 – 15.30,

péntek 8.00 - 13.30

**Nappali ellátás:** hétfőtől - péntekig 8.00 - 16.00

**Védőnők:** Hévíz I. körzet:

Várandós anyák tanácsadása: kedd 8-10 –ig

Gyermek tanácsadás: kedd 11-12-ig

Szerda: Illyés Általános Iskolában

Fogadóóra: csütörtök 8-10-ig

Péntek: Bibó Gimnáziumban iskolai munka

Hévíz II. körzet:

Nemesbük: hétfő 8-10-ig

Gyermek tanácsadás: kedd 11-12-ig

Szerda: fogadóóra 8-10-ig

Csütörtök: Illyés Általános Iskolában

Várandós tanácsadás: péntek 8-10-ig.

**VI. Vagyonkezelés rendje**

Az intézmény használatába adott ingatlan és más vagyontárgyak használata, kezelése az intézmény vagyonvédelmi szabályzatában rögzített.

**VII. SzMSz mellékletei**

1. melléklet: Az intézmény szervezeti tagozódása ágrajz alapján

2. melléklet: A vagyonnyilatkozat-tételi kötelezettséggel járó munkakörök felsorolása

3. melléklet: Az intézmény munkaköreinek és létszámának jegyzéke

1. függelék: Az intézmény szabályzatainak felsorolása

Ezen szabályzat mellékleteivel és függelékével együtt érvényes.

**VIII. Záró rendelkezések**

Jelen Szervezeti és Működési Szabályzat az irányító – felügyeleti – szerv általi jóváhagyása alapján lép hatályba.

Hévíz, 2015.

Varga András

Intézményvezető

**Záradék:**

A Teréz Anya Szociális Integrált Intézmény Szervezeti és Működési Szabályzatát Hévíz Város Önkormányzat Képviselő-testülete a 2015. ……………………-ai ülésén a …………/2015. (…………..) normatív határozatával jóváhagyta.

Hévíz, 2015. ………………………..

Papp Gábor

Polgármester

**2. melléklet**

Teréz Anya Szociális Integrált Intézmény

8380 Hévíz, Szent András u. 11/A.

**A Teréz Anya Szociális Integrált Intézményben**

**az egyes vagyonnyilatkozat-tételi kötelezettségekről szóló**

**2007. évi CLII. törvény 2. § *a)* alpont 3. pontjában, illetve *b)* alpontban foglaltak alapján**

**vagyonnyilatkozat tételére kötelezett munkakörök:**

* intézményvezető
* szociális ágazat vezető
* egészségügyi ágazat vezető
* nappali ellátás vezető
* pénztáros
* szociális ügyintéző

|  |
| --- |
| **3. melléklet**  **Teréz Anya Szociális Integrált Intézmény**  **8380 Hévíz, Szent András u. 11/A.** |

|  |  |
| --- | --- |
|  |  |
| **Létszámkeret nyilvántartása** |  |
|  |  |
| **Munkakör** | **2015** |
|  |  |
| **Idősek bentlakásos ellátása** |  |
| Ápolás, gondozás koordinátor | **1** |
| Ápolónő, gondozónő | **18** |
| Takarítónő | **4** |
| Gépkocsivezető | **1** |
| Mentálhigiénés munkatárs | **2** |
| Portás | **2** |
| Foglalkoztatás szervező | **½ fő** |
| **Összesen:** | **28,5** |
|  |  |
| **Központi irányítás** |  |
| Intézményvezető | **1** |
| Szociális ágazat vezető – intézményvezető helyettes | **1** |
| Munkaügyi ügyintéző | **1** |
| Pénztáros | **1** |
| Szociális ügyintéző | **1** |
| **Összesen:** | **5** |
|  |  |
| **Házi segítségnyújtás** |  |
| Szakfeladat vezető | **1** |
| Gondozónő | **6** |
| **Összesen:** | **7** |
|  |  |
| **Jelzőrendszeres házi segítségnyújtás** |  |
| Jelzőrendszeres koordinátor | **1** |
| **Összesen:** | **1** |
|  |  |
| **Szociális étkeztetés** |  |
| Konyhai kisegítő | **4** |
| Gépkocsivezető | **1** |
| **Összesen:** | **5** |
|  |  |
| **Nappali ellátás** |  |
| Nappali ellátás vezető | **1** |
| **Összesen:** | **1** |
|  |  |
| **Család- és Gyermekjóléti Szolgálat** |  |
| Családgondozó | **2** |
| Iskolai szociális munkás | **1** |
| **Összesen:** | **3** |
|  |  |
| **Bölcsőde** |  |
| Szakmai vezető, gyermekgondozó | **1** |
| Kisgyermeknevelő | **4** |
| Kisegítő személyzet | **3** |
| **Összesen:** | **8** |
|  |  |
| **Családi- és nővédelmei egészségügyi gondozás** |  |
| Védőnő | **2** |
| **Összesen:** | **2** |
|  |  |
| **Háziorvosi ügyeleti ellátás** |  |
| Ügyeleti koordinátor | **1** |
| Gépkocsivezető | **3** |
| Takarító | **1** |
| **Összesen:** | **5** |
| **Mindösszesen:** | **65,5** |

**1. függelék**

Teréz Anya Szociális Integrált Intézmény

8380 Hévíz, Szent András u. 11/A.

Szabályzatok

1. BEL- ÉS KÜLFÖLDI KIKÜLDETÉSI SZABÁLYZATA 2010.07.30.
2. PÉNZKEZELÉS SZABÁLYZAT 2013.06.22.
3. ESZKÖZÖK ÉS FORRÁSOK ÉRTÉKELÉSI SZABÁLYZATA 2010.07.30.
4. SZÁMLAREND 2011.08.30.
5. ÜGYREND 2012.04.01.
6. FELESLEGES VAGYONTÁRGYAK HASZNOSÍTÁSÁNAK ÉS SELEJTEZÉSÉNEK SZABÁLYZATA 2011.08.20.
7. LELTÁROZÁSI ÉS LELTÁRKÉSZÍTÉSI SZABÁLYZATA 2009.11.29.
8. BIZONYLATI SZABÁLYZAT 2010.07.30.
9. KOCKÁZATÉRTÉKELÉS 2012.12.30.
10. SZÁMVITELI POLITIKA 2011.08.20.
11. KÖTELEZETTSÉGVÁLLALÁS, PÉNZÜGYI ELLENJEGYZÉS, TELJESÍTÉS IGAZOLÁS, ÉRVÉNYESÍTÉS ÉS UTALVÁNYOZÁS RENDJE 2012.04.01.
12. ÉRDEKKÉPVISELETI FÓRUM MŰKÖDÉSÉNEK SZABÁLYZATA 2008.01.01.
13. GÉPJÁRMŰ ÜZEMELTETÉSI SZABÁLYZATA 2010.09.30.
14. FOGLALKOZTATÁSI SZABÁLYZAT 2011.01.01.
15. VAGYONVÉDELMI SZABÁLYZAT 2010.05.10.
16. PANASZKEZELÉSI SZABÁLYZAT 2010.09.01.
17. HALOTTAK ELLÁTÁSÁNAK SZABÁLYZATA 2007.01.01.
18. KÖZBESZERZÉSI SZABÁLYZAT 2010.12.22.
19. SZABÁLYTALANSÁGOK KEZELÉSÉNEK SZABÁLYZATA 2010.09.01.
20. GYÓGYSZERELÉSI SZABÁLYZAT 2007.01.01.
21. ESZKÖZÖK ÉS FORRÁSOK ÉRTÉKELÉSI SZABÁLYZATA 2010.07.30.
22. BIZONYLATI SZABÁLYZAT 2010.07.30.
23. REPREZENTÁCIÓS KIADÁSOK SZABÁLYZATA 2010.10.31.
24. VEZETÉKES ÉS MOBILTELEFONOK HASZNÁLATÁNAK SZABÁLYZATA 2012.03.01.
25. IRATKEZELÉSI SZABÁLYZAT 2012.
26. ELLENŐRZÉSI NYOMVONAL 2011.08.30.
27. A FOLYAMATBA ÉPÍTETT, ELŐZETES ÉS UTÓLAGOS VEZETŐI ELLENŐRZÉS (FEUVE) SZABÁLYZATA 2011.08.30.
28. KOCKÁZATKEZELÉSI SZABÁLYZAT 2011.08.30.